Сайлов арафасида Боку фуқаровий жамиятга босимни кучайтирмоқда\nОзарбайжон ҳукумати мамлакатдаги ноҳукумат ташкилотларига қарши янги ҳужум бошлади¸ шунингдек Европада Хавфсизлик ва ҳамкорлик ташкилотидан Бокудаги идорасини қисқартиришни сўради. Фаолларга кўра¸ бу ишлар Илҳом Алиевни учинчи муддат президентликка қолдиришга ҳозирлик жараëнининг таркибий қисмидир.\nШу кунларда Озарбайжонда мухолифат намойишлари қаттиққўллик билан бостирилмоқда. Хориж молиявий кўмаги билан ишлаб келган ноҳукумат гуруҳларига тазйиқ қилинмоқда. Европада Хавфсизлик ва ҳамкорлик ташкилотидан Баку идорасини қисқартириш талаб этилмоқда.\nКейинги ҳафаталар давомида Озарбайжон ҳукумати сиëсий иқлимни тўлиқ назоратга олиш мақсадида шу каби кенг кўламли ҳаракатларга ўтди ва кузатувчилар бу таъқиб-тазйиқларни октябр ойига белгиланган президент сайловлари билан боғламоқдалар.\nЕХҲТ бош котиби Ламберто Занниер яқинда Бакуга қилган сафари чоғида ҳукуматнинг ушбу сўровини президент Илҳом Алиев билан муҳокама қилди.\nОзарий расмийлари ЕХҲТга йўллаган расмий номада ташкилотнинг Бакудаги идораси мақомини “миссия”дан “лойиҳаларни мувофиқлаштириш идораси”га ўзгартириш сўралган. Озарий ҳукумати таъкидича¸ ЕХҲТ Бакудаги ўз идорасини очган 2000 йилдан бери мамлакатда амалга оширилган прогресс ана шундай мақом ўзгариши ва идора ходимлари сонининг қисқартирилишини тақозо қилади.\nСобиқ ҳукумат мулозими Вафо Гулизода¸ ҳукумат аслида бу ишни яқинлашаëтган сайловларга нисбатан ЕХҲТ билдиражак танқидий фикрлардан қутулиш учун қилаëтганини айтади:\n- Бу ерда жорий муносабатлар ҳақида гап бормаяпти. Гап бўлажак сайловларда. Ҳозирча ЕХҲТнинг бу сайлов натижаларини тан олиш-олмаслиги маълум эмас. Ҳукуматдагилар ана шундан безовта бўлиб¸ ЕХҲТни ҳозирданоқ итоаткор тизимга айлантирмоқчи¸ дейди Гулизода.\nБу фикрларга қўшила туриб Бакудаги Қонун ва тараққиëт ижтимоий иттифоқи раҳбари Ҳафиз Ҳасанов октябр ойидаги сайловларга ЕХҲТнинг сайловларни кузатиш идораси вакилларининг таклиф қилинмаслигини тахмин қилади. ЕХҲТ ҳозирга қадар Озарбайжонда ўтказилган сайловларни демократик сайлов талабига мос эмас дея танқид қилган.\n2003 йилдан бери президентликда қолаëтган Илҳом Алиев¸ 2009 йилда мамлакат конституциясига ўзгартиш киритиб¸ ўзининг исталган муддатга президентликка даъвогарлик қилишига асос яратган эди. Шу боис Алиевнинг октябр ойида яна президентликда қолиши кутилмоқда.\nЕХҲТ нинг Бакудаги идораси мақомини пасайтириш уриниши арафасида озарий расмийлари уч фуқаровий жамият фаолини ҳибсга олди. Улар орасида АҚШ томонидан молияланадиган Миллий Демократик институти ходими ҳам бор.\nБу воқеа арафасида давлат нашрлари АҚШ институтини Озарбайжонда “Facebook инқилоби”ни молиялаштираëтганликда айблаган эди. Бокудаги АҚШ элчихонаси бундай айбловни қатъиян инкор қилмоқда.\nОзарбайжонни Ғарбга авторитар Россия ва исломий Эрон ўртасида қолган ўта муҳим ҳамкор сифатида тақдим этишга уриниб келаëтган Баку расмийлари¸ бундай кескин ҳаракатлар мамлакатдаги барқарорликни сақлаб қолиш учун зарурлигини таъкидламоқда.


Энергия — иқтисодиёт ривожи, саноат ва ишлаб чиқаришнинг юксалиши, умуман, тараққиёт ғилдираги тўхтовсиз айланиб туришида энг муҳим омиллардан бири ҳисобланади.\nТўқимачилик саноати ривожида кластерларнинг қандай афзаллиги бор?\n2019 йил 5 апрель куни Олий Мажлис Қонунчилик палатасининг Саноат, қурилиш ва савдо масалалари қўмитаси томонидан “Ўзбекистон тўқимачилик саноатининг ривожланишида кластер тизимининг афзалликлари” мавзусида семинар ўтказилди.\nТранспорт логистика имкониятлари қандай\n2018 йилда барча транспорт воситалари орқали ташишлар хажми 1 136,6 миллион тоннани ташкил этган, хусусан, автомобиль транспортида – 1068,2 миллион тоннага етган. Лицензияланган юк ташувчи автомобиллар сони 42 270 та (6 600 таси халқаро юк ташувчилар)ни ташкил қилади. Бугунги кунда республикамизда 7 та логистик марказ, 325 та божхона омборхонаси, 29 та транспорт маҳсулот базаси фаолият юритади.


ЮНЕСКОга янги раҳбар сайланади\n07 июл 2022, Тошкент вақти: 08:57\nБугун Парижда БМТнинг таълим ва маданият муассасаси ҳисобланган ЮНЕСКОга янги раҳбар сайлашнинг сўнгги - бешинчи давраси ўтказилади.\nБолгария собиқ ташқи ишлар вазири Ирина Бокова ҳамда Миср Маданият вазири Форуқ Ҳусний ЮНЕСКО раҳбари бўлиш учун даъвогарлик қилмоқда.\nТашкилотга раҳбар сайлашнинг аввалги даврасида ҳар икки номзод ЮНЕСКО ижроия қўмитаси аъзоларининг 29 тадан овозларини қозонишган эди. Аммо Форуқ Ҳусний номзоди атрофида мубоҳасалар қизиган.\nЎтган йили Ҳусний мамлакати кутубхоналарида исроиллик ёзувчилар китоблари топилса, уларни ёқишга буйруқ бериши ҳақида гапирган, кейинчалик эса бу гапи учун кечирим сўраган эди.


Дунёдаги энг йирик биткоин эгаларидан бири сирли тарзда вафот этди\nКасалланганлар сони 201 644 112\nСоғайганлар сони 181 409 662\nВафот этганлар 4 279 381\nCафина Садуллаева финалда\nЖами овоз: 30465 та.\nИқтисод / Бизнес / Хориж\nДунёдаги энг йирик биткоин эгаларидан бири Мирча Попеску Коста-Рикада сирли тарзда вафот этди, деб ёзади Trustnodes.\nДастлабки маълумотларга кўра, 23 июнь куни 41 ёшли Мирча океанга сузишга борган, у ерда оқим уни олиб кетган ва чўкиб кетган. Воқеа жойига етиб келган шифокорлар жасадни топишади ва уни ҳаётга қайтаришга ҳаракат қилишади, аммо уддалай олишмайди.\n2013 йилда Попеску SatoshiDice лойиҳасини 125 минг биткоинга сотди ва MPEx биржасига ҳам икки йил эгалик қилди. Миллиардер биткоин "инсониятнинг энг муҳим лойиҳаси" эканлигини таъкидлади. Попеску оиласи унинг рақамли активларидан фойдалана олмайди ва тўпланган биткоинлар бозорда абадий йўқ бўлиб кетиши мумкин.\nКиритилди: 21:44 28.06.2021. Ўқилди: 3322 марта. Фикрлар сони: 0 та.\n«Flynas» авиакомпанияси томонидан Тошкент шаҳрига бири...\n13:15 Хитой пандемиянинг биринчи йилида тиббий ниқоблар савдосидан 90 млрд долларга яқин даромад олди


Инсульт: белгилари, пайдо бўлиш сабаблари, давоси - MedLife.Uz\nPosted on Avgust 27, 2018 Avgust 27, 2018 Author ShohruhMirzo 0\nГеморрагик инсультда барча белгилар ишемик инсультдагига қараганда анча яққол кўриниб туради. Бундан ташқари, геморрагик инсультда бемор қусади, юзи қизаради, уйқучан бўлади, энса мушакларида спазм рўй беради, кўз тўр пардасига қон қуйилади, касаллик бирдан бошланиб, авж олади.\nИшемик инсульт, одатда, аста-секин ривожланади. Ишемик инсультда ўткинчи, мия қон айланишининг бузилиши нуқсонлари бир неча ой, йил олдин пайдо бўлади. Улар инсульт белгиларига ўхшайди, бироқ бир неча дақиқада, камдан-кам ҳолларда бир неча соат мобайнида (24 соатгача) давом этиши билан фарқ қилади. Кўпинча бу симптомлар тезда ўтиб кетади ва мия фаолияти тезда тикланади. Лекин бундай тикланишларга ишонмаслик керак ишемик касаллик, йиллар давомида сурункали равишда мия тўқималарини емириб боради. Киши ўзида қўйидаги нохуш белгиларни сезса, кечга қолдирмасдан тиббий кўрикдан ўтиши керак.\nШифокорга қачон мурожаат қилиш керак?Имкон қадар 50-60 ёшли кишилар вақти-вақти билан врач кўригидан ўтиши лозим. Инсульт аломатлари намоён бўлганда текшириш учун зудлик билан шифокорга мурожаат қилиш керак. Борди-ю, ростдан ҳам инсульт ҳуруж қилган бўлса, зудлик билан беморни шифохонага етқазиш лозим. Чунки мия ишемияси ва қон қуйилиши оқибатларини фақат дастлабки соатлардагина тўхтатиб, беморни сақлаб қолиш мумкин.\nИнсультда биринчи ёрдам. Энг аввало беморни каравотга қулай ётқизиш керак ва нафас олишни қийинлаштирувчи кийим тугмаларини ечиб, ҳаво оқими билан таъминлашни яхшилаш зарур. Оғзидан, ясама тиш (протез) лари бўлса, уларни ечиб олиб қўйиш, агар қусган бўлса, оғиз бўшлиғини тозалаб, қусуқни чиқариб ташлаш керак. Бўйнини қайрилиб, умуртқа артерияларига қон келиши қийинлашмаслиги учун боши ва елкаларига ёстиқ қўйиш лозим. Касаллик хуружининг дастлабки дақиқа ва соатлари энг қимматли саналади, айнан шу вақтда кўрсатилган тиббий ёрдам энг самарали бўлиши мумкин. Бу пайтда энг мухими иложи борича тезлик билан беморга малакали тиббий ёрдам кўрсатилишидир. Қанчалик тез ёрдам олинса кейинчалик касаллик оқибати шунчалик енгилроқ бўлади. Шуларни хисобга олиб беморни тезроқ шифохонага етказиш чорасини кўриш керак\nБеморлар бевосита инсультдан кам ҳалок бўладилар, аксинча, унинг асоратларидан кўпроқ вафот этадилар турғун ўпка шамоллаши ва узоқ ётиш оқибатида. Бунинг олдини олиш учун ётган беморга муттасил ғамхўрлик кўрсатиб, уни парваришлаб турмоқ керак. Уни гоҳ у, гоҳ бу томонига ағдариб, кўрпа-чойшабларнинг қатланиб қолишидан хабардор бўлиб туриш керак. Чойшаблар тоза ва қуруқ бўлмоғи лозим. Беморни тўғри овқатлантириш, катта ва кичик ҳожатларидан огоҳ бўлиб туриш шарт. Зарур бўлганда ҳуқна (клизма) қилинади, кўкрак қафаси уқаланади.\nАқл-ҳуши жойида ва ютиш (овқатланиш) фаолияти бузилмаган беморлар дастлабки 2–3 кунда суюқ шўрва суви, мева шарбатлари, кейин эса юмшоқ ёки қирилган қуюқ овқат истеъмол қилса бўлади. Ютиши оғир бўлса, овқатни бўтқасимон кўринишга келтириш керак. Махсус парҳез масаллиқларидан ва сув ичиргич орқали болаларга мўлжалланган овқатлардан, суюқ озуқалардан бериш мақсадга мувофиқдир.\nОвқат илиқ, тотли ва тўйимли бўлиши керак. Беморни эҳтиёткорлик билан кичик қошиқда оз-оздан, унда дам олдириб овқатлантирилади. Овқатнинг нафас йўлларига кетиб қолишидан эҳтиёт бўлиш керак. Гоҳо бемор еб-ичишдан бош тортади. Бундай ҳолга бош миянинг иштаҳа ва чанқоқликка жавоб берувчи айрим қисмларининг шикастланиши сабаб бўлади. Руҳий ҳаяжон, сиқилиш ҳам иштаҳага салбий таъсир қилиши мумкин. Бундай ҳолда беморни тинчлантириш, тасалли бериш ва беморга яхши овқатланиш муҳимлигини тушунтирган маъқул.\nИнсульт хуружини бошидан кечиран киши касалликдан кейин узоқ муддат давомида, камида 1 йил ичида ўзига келади. Бу аввало касаллик характерига, беморга қанчалик тез ва эффектив ёрдам берилганига боғлиқ бўлади. Хуруж оқибатлари жуда оғир бўлиши мумкин, бемор танасини кўп қисми шол бўлиб қолиши, тилдан қолиши мумкин. Бундай вазиятда касал киши ҳам руҳий, ҳам жисмоний азият чекади. Беморни оёққа туриб кетишида, яқин одамларининг парвариши энг муҳим аҳамиятга эга. Агар бемор соғая бошласа, аста секинлик кўп жисмоний ва ақлий имкониятлари ўзига қайтади.\nКатта қончўпнинг туйилган гиёҳдан 1 ошқошиғини 1 стакан қайноқ сувда дамланиб, 15 дақиқа тиндирилгандан сўнг, сузғичдан ўтказилади. Овқатдан олдин кунига 3 маҳал 2 ошқошиқдан ичилади. Муолажа муддати 2–3 ҳафта. ўртача катталикдаги 2 та лимон ва 2 та пўртаҳол майда қилиб тўғралади, уруғлари олиб ташланади ва гўшт қиймалагичдан ўтказилади. Олинган қиймага 2 ош қошиқ асал аралаштирилади. Уй ҳароратида бир кеча-кундуз шиша идишда тиндирилади, сўнг музлатгичга қўйилади. Кунда 2–3 маҳал 1 ошқошиқдан чой билан ичилади.\nЛавр япроғи – 30 гр туйилиб, 1 стакан ўсимлик ёғига солинади ва ҳар куни силкитиб-силкитиб, 2 ой давомида иссиқ жойда сақланади. Сузғичдан ўтказилиб, қайнаш даражасида қиздирилади. Ҳар куни фалаж бўлган жойларга суртилади.\nСуртма: дафна япроғи кукуни – 6 миқдор, можжевельник (пахта, қайин, арча) барглари – 1 миқдор, сариёғ – 12 миқдор.\nЖигарранг наъматак. Унинг илдизи қайнатмасига фалаж бўлган жой ванна қилинади. Бемор тузалаётган тикланиш даврида кунора ванна қилинади. Муолажа муддати – 20–30 ванна. Сув ҳарорати 37-38 С бўлиши керак.\nАтеросклероз: белгилари, сабаблари, турлари ва даволаш усуллари\nАритмия: белгилари, сабаблари, турлари ва даволаш усуллари.\nPrevious PostОёқлардаги веналарнинг варикоз кенгайиши\nNext PostБурсит касаллиги: сабаблари, белгилари ва давоси


“Суюнчи”даги эрка қиз Назира ҳозир қаерда? (Эксклюзив) - 29 Июня 2017 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2017 » Июнь » 29 » “Суюнчи”даги эрка қиз Назира ҳозир қаерда? (Эксклюзив)\n“Суюнчи”даги эрка қиз Назира ҳозир қаерда? (Эксклюзив)\nЎзбек киноси дурдоналаридан бири "Суюнчи” фильмини неча маротаба томоша қилмайлик, ҳар сафар биринчи бор кўраётгандек завқланамиз. Ўзбекнинг феъл-атвори, дунёқараши, урф-одатлари, анъаналари, оиланинг муқаддаслиги ва қўни-қўшниларнинг ҳамжиҳатлигини кўрсатиб берадиган бу фильм барчамиз учун севимли. Режиссёр Мелис Абзалов ҳар бир қаҳрамонга алоҳида ёндашиб, характер бериб професионал даражада суратга олгани эса таҳсинга лойиқ. Фильмнинг бош қаҳрамонлари билан бирга эпизод ролларни ижро этган актёрлар ҳам томошабинга қадрдон бўлиб қолгани гапимизга исбот бўла олади. 35 йил аввал суратга олинган "Суюнчи” фильмининг энг эсда қоларли образларидан бири — Назира эканига шак-шубҳа йўқ. Биргина қараш, ҳаракат ва гап-сўзлари билан ёдимизда қолган қаҳрамонни гавдалантирган, бугунги кунда бошқа қитъада яшайдиган Шаҳноза Шамсиева (Ҳамроева) билан интернет орқали боғланиб суҳбатлашишга муваффақ бўлдик. 17 ёшида бутун Ўзбекистонга танилган, кейинчалик шифокорлик соҳасини танлаган Шаҳноза Шамсиева айни кунда Африка жанубидаги Замбия Республикасида яшайди.\nОрадан шунча вақт ўтиб, мени яна "юлдуз” қилар экансиз-да?\n—Ҳа, дунёга тарқаб кетган "юлдуз”ларимизни излаб топишни яхши кўрамиз.\n— Келинг энди, тарихга назар ташлайлик, "Суюнчи”га қандай тушиб қолганингизни гапиб берсангиз.\n— Кино оламига киришимга тасодиф сабаб бўлган. Ўша пайтда укам Улуғбек Ҳамроев фильмларда суратга тушиб юрарди. Лекин у 16 ёшга тўлмагани, паспорти бўлмагани учун унинг гонорарини мени номимга ёзишарди. Бир куни пул олиш учун "Ўзбекфильм”га борганман ва Мелис акани учратиб қолганман. Режиссёр ҳадеб менга қарайверганини кўриб, "Бу киши намунча менга тикилди?” деб энсамни қотирганман (кулади). Кейин билсам, Мелис Абзалов Назира учун актриса излаб юрган экан. Энсамни қотирганимни кўриб, "Назирани топдим!” дея кўнглидан ўтказиб, мени ролга таклиф этганлар.\n— Режиссёрлардан кўп таклифлар тушган. Масалан, "Келинлар қўзғолони”даги Нигорани менга топиширмоқчи бўлишганди. Лекин ота-онам рухсат беришмаган. Дадам, "Эсдалик учун фильмда бир марта кўриндинг, етади. Бошқа роль ўйнамайсан” дегандилар.\n— Буни ҳатто тасаввур ҳам қилмаганман. Фильмда бош қаҳрамонни гавдалантирмаган бўлсам-да, ҳалигача Тошкентга борганимда одамлар овозимдан таниб қолишади ва "сиз ўша фильмдаги қизмисиз?” деб сўрашади. Бу албатта, жуда ёқимли.\n— Бундан 5-6 йил аввал "Фарзандим” фильмини кўриб, таъсирлангандим. Ҳаётий мавзуда, жуда яхши фильм бўлибди. Куни-кеча ижтимоий тармоқлардаги гуруҳларда, янги суратга олинган картиналарнинг рўйхатини кўрдим. Энди уларга вақт ажратишим лозим. Лекин ўғлим Шуҳрат ўзбек фильмларининг ашадий мухлиси. Қандай янгилик бўлмасин интернетда топиб, томоша қилади.\n"Суюнчи” фильмида суратга тушганида 17 ёшда бўлган.


Халиллилло ТЎРАХЎЖАЕВ: Ер ажратиш жараёнларида шаффофлик таъминланади\nЖорий йилнинг 21 июль куни Президентимиз бошчилигида ер ҳисоби ва давлат кадастрларини тўлиқ шакллантириш, соҳага рақамли технологияларни жорий этиш масалалари бўйича йиғилиш ўтказилган эди.\nЕр ресурслари, геодезия, картография ва давлат кадастри давлат қўмитаси раиси Халиллилло ТЎРАХЎЖАЕВ йиғилишда тизимни ислоҳ қилиш борасида Президентимиз томонидан берилган кўрсатмалар ва соҳада амалга ошириладиган ишлар ҳақида қуйидагиларни маълум қилди.\n«Юртбошимиз ер ҳисоби ва давлат ер кадастрни тўлиқ шакллантириш, соҳага рақамли технологияларни жорий этиш юзасидан олдимизга аниқ вазифаларни белгилаб бердилар. Ушбу соҳани ислоҳ қилиш ва тубдан такомиллаштириш бўйича кечиктириб бўлмайдиган ҳолатлар мавжуд.\nЖорий йил якунига қадар бизга ер тури, чегараси ва фойдаланувчилари ҳақида маълумотларни жамланган ахборот тизимини ишга тушириш вазифаси юклатилди. Геопортал ишга тушгандан сўнг ер ажратиш жараёнларида шаффофлик таъминланади. Унда ҳар бир фуқаро, тадбиркор жараённи онлайн равишда кўриб бориш имкониятига эга бўлади.\nКосмос суратларни таққослаш орқали ер назоратини самарали юритиб ҳосилдорликни таҳлил қилиш, ерларни суғориш ҳолатларини мунтазам йўлга қўйиш кераклигини таъкидладилар. Сунъий йўлдош орқали маълумотлар олиш бўйича музокаралар олиб боришимиз ҳақида кўрсатмалар бердилар. Музокаралар бошланган. Корея ва Европа давлатлари билан бу борада келишувга эришганмиз. Жорий йил якунига қадар виртуал ер сунъий қобиқ қуйиш станциясини ишга туширамиз. Давлатимиз раҳбари бугунги кунга қадар 21 та кадастрдан 16 таси тўлиқ шаклланмаганини танқид қилдилар.\nБунинг оқибатида ерлар, уйлар электр тармоқлари ҳақида аниқ маълумотлар базаси мавжуд эмаслигини ҳам қайд этдилар. Бу муаммони бартараф этиш учун ишчи гуруҳ тузган ҳолда ҳар ойда муҳокамалар ташкил этиб, йил якунига қадар шакллантирилмаган ер кадастрларини хатловдан ўтказиш юзасидан тегишли кўрсатмалар бердилар. Албатта, бу кўрсатмаларга асосан ушбу соҳани ривожлантириш ва мукаммал тизим сифатида шаклланиши учун аниқ режалар ишлаб чиқамиз ва чора-тадбирлар белгилаб оламиз».


ОЧЛ. "Ал Садд" Доҳада "Пахтакор"ни мағлуб этди / CHAMPIONAT.asia\nТеглар : "Пахтакор" ОЧЛ Ал Садд\n"Пахтакор" жамоасининг ОЧЛ 4-тур доирасидаги Қатарда ўтаётган "Ал Садд"га қарши ўйинида имконият бой берилди.\n"Ал Садд" (Қатар) - "Пахтакор" (Ўзбекистон) 2:1\n"Жассим Бин Ҳамад" стадиони.\nҲакамлар: Жумпей Иида, Акане Яги, Караками Сатоши (учаласи - Япония), Омар Муборак (Уммон).\nГоллар: Хави (9), Бағдод Бунеджа (87) - Кримец (30)\n"Ал Садд" (4-2-3-1): 1.Саад Ал Шиб - 3.Абдулкарим Ҳассан, 15.Ториқ Салмон, 16.Буалем Ҳуҳи, 12.Ҳамид Исмоил - 14.Габи, 20.Салим Ал Ҳажри (5.Ву Юнг, 77) - 8.Али Асадилла (66.Ясир Иса, 66), 6.Хави, 10.Ҳасан Ал Ҳайдос - 11.Боғдод Бунеджа.\nЗахира: 22.Мешал Баршам, 17.Ҳассан Аҳмад Паланг, 27.Мешаал Иброҳим, 87.Сауд Иброҳим Ал Наср, 95.Иброҳим Ал Саеед.\n"Пахтакор" (4-2-3-1): 35. Санжар Қувватов - 34.Фарруҳ Сайфиев, 15.Егор Кримец, 23.Шерзод Аъзамов, 3.Хожиакбар Алижонов - 20.Одилжон Ҳамробеков, 27.Сардор Собирхўжаев (11.Игорь Сергеев, 89) - 9.Жалолиддин Машарипов, 10.Драган Черан, 17.Достон Ҳамдамов (22.Жасурбек Яхшибоев, 84) - 21.Марат Бикмаев (99.Жавоҳир Сидиқов, 62).\nЗахира: 25.Элдорбек Суюнов, 4.Акром Комилов, 6.Жаҳонгир Аҳмадов, 29.Владимир Козак, 55.Марко Симич.\nХави Эрнандес - 9', Baghdad Bounedjah - 87'\nЛига чемпионов АФК. Группа D\t. 4-тур\nИгорь Кримец - 30'\n9' Хави Эрнандес\n66' Ali Assadalla (Yasser Aboubaker Essa)\n78' Salem Al Hajri (Woo-Young Jung)\n87' Baghdad Bounedjah\n30' Игорь Кримец\n62' Марат Бикмаев (Javokhir Sidikov)\n84' Dostonbek Khamdamov (Djasur Yakhshibaev)\n89' Sardor Sabirkhodjaev (Игорь Сергеев)\n- Ўйин тугади! "Ал Садд" ўз майдонида "Пахтакор"ни мағлуб этди ва гуруҳ пешқадамига айланди.\n- Учрашувга 3 дақиқа қўшиб берилди.\nЎзгариш: Собирхўжаев ўрнига Сергеев майдонга тушди.\n87. Гол! Аъзамовнинг ҳимоядаги хатосидан сўнг "Ал Садд" ҳужумчиси Бағдод Бунеджа гол урди.\n85. Жамоалар жисмоний тарафлама анча толиқиб қолишди. Захира кучи ишга солинмоқда.\n- Ўзгариш: Достон Ҳамдамов ўрнига Жасур Яхшибоев тушди.\n81. "Пахтакор"нинг ажойиб ҳужумига якуний нуқтани қўйиш етишмади.\n78. Ажойиб сейв! Хавининг жарима майдончаси ичидан берган зарбасини Қувватов қайтарди!\n- Ўзгариш: Салем Ал Ҳажри ўрнига Ву Юнг тушди.\n77. Жавоҳир Сидиқовнинг зарбасига озгина аниқлик ва куч етишмади.\n76. Ниҳоят бош ҳакам "Пахтакор"га қарши фол қайд этилганини кўрди. Жарима зарбаси. Гол урайлик...\n75. Ниҳоят! Ниҳоят! Хавининг ажойиб зарбасини Қувватов чиройли сакраш орқали ўз сейвини намойиш этиб қайтарди! Баракалла, Санжар!\n74. Исталган кичик фол "Ал Садд" фойдасига. Яна хавфли нуқтадан жарима тўпи.\n72. Тўп назорати ва устунлик тўлиқ "Ал Садд" тарафида. "Пахтакор" айни пайтда иккинчи рақам остида ҳаракатланмоқда.\n70. Абдулкарим Ҳассан томонидан ташкил этилган хавфли ҳужумни Сайфиев бартараф этди. Бурчак зарбасидан кейин эса Қувватов тўпни муштлари билан уриб юборди.\n68. "Ал Садд"нинг ҳужуми бурчак тўпига айланди. Бу вазиятни Қувватов тўпни эгаллаб олиш орқали юмшатди.\n- Ўзгариш: "Ал Садд" ҳам илк ўйинчи алмаштиришни амалга оширди. Али Асадилла ўрнига Ясир Иса майдонга тушди.\n63. "Пахтакор"нинг яхши ташкил этилган ҳужумини рақиб ҳимоячилари бартараф этишди.\n- Ўзгариш: Марат Бикмаев ўрнига Жавоҳир Сидиқов туширилди. Демак Черан марказий ҳужумга, Сидиқов эса ҳужумчи ортида ҳаракат қилади.\n61. Абдулкарим Ҳассан Алижоновни "учириб" юборди. Лекин япониялик хуштак эгаси яна жим.\n60. Япониялик ҳакамнинг ҳар бир хуштаги "Ал Садд" фойдасига ишламоқда. Ҳужумда фол қайд этилди.\n57. Охирги 5 дақиқани "Ал Садд" ҳудудий устунликда ўтказмоқда.\n55. "Ал Садд" ижросида бурчак зарбаси. Биринчи хавфни Кримец, иккинчи темпда давом этган ҳужумни Қувватов бартараф этди.\n53. "Ал Садд"нинг узоқ давом этган ҳужуми Бағдоднинг хавфли, аммо ноаниқ зарбаси билан тугади.\n50. "Ал Садд" бурчак зарбаси тепиш ҳуқуқини қўлга киритди. Бироқ бу вазиятда вакилларимиз ишончли ўйнашди. Жарима майдончаси ичида эса Сайфиев ва рақиб футболчиси тўқнашиб кетди. Ҳар иккала футболчиларга тиббий ёрдам кўрсатилмоқда.\n47. Машарипов бурчак тўпи ишлади. Аммо бундан наф чиқмади. Тўп вакилларимиз назоратида.\n- Танаффус! Ҳозирча ёмон эмас. Арвеладзе кийиниш хонасида футболчиларга керакли ва тегишли кўрсатмалар беради ва иккинчи бўлимда вазият янада яхшиланишига умид қиламиз. Биринчи бўлимда "Ал Садд"да Хави фактори яна ишлаган бўлса, "Пахтакор" жамоавий ўйин эвазига Қатар чемпионига етарлича муаммолар тақдим этишга уринди. Иккинчи бўлимда мезбонларнинг муаммолари кўпайишига ишониб қоламиз.\n- Биринчи бўлимга ҳакам 1 дақиқа вақт қўшиб берди.\n44. Хожиакбар Алижонов жарима майдончаси томон юриш қилди ва зарба берди. Кучли, бироқ дарвозабоннинг қўлига борган зарба.\n- Ҳакам тўп юзга тегса ҳам қўлга теккандек қоида бузилганини аниқламоқда. Ҳаммаси "Ал Садд" фойдасига, "Пахтакор" зарарига ишламоқда.\n41. Белгиланган жарима зарбасини Машарипов амалга оширди. Жалол жонли деворни зарба билан сийлади.\n40. Жарима майдончасига ёриб кириб кетаётган Машариповга нисбатан Габи қоидани бузди. Яхши стандарт вазияти.\n37. "Ал Садд" ўтиказиб юборилган голдан кейин ҳужумкорликни оширди. Аммо "Пахтакор" мудофаа чизиғи яхши ҳимояланмоқда.\n- "Ал Садд" голларини ва хавфли ҳужумларини фақатгина стандарт вазиятлари орқали юзага келтирмоқда. Ўйиндан эса ҳозирча фақатгина Бунеджанинг узоқдан берган зарбаси кузатилди. Индивидуал маҳорат меваси. "Пахтакор" эса ҳужумлари асосан ўйиндан ташкил этмоқда. Позицион ҳужумлар ва комбинацион футбол борасида ҳам вакилларимиз устун.\n- Голдан сўнг "Пахтакор" йўқ жойдан ўз дарвозаси олдида хавф сотиб олди. Собирхўжаевнинг орқага пас ўйнаши оқибатида тўпга чиқиб келган Қувватов чизиқ устида қоидани бузди деб топди ҳакам. Хавининг бу галги зарбаси яхшиямки фақатгина хавфли бўлди холос.\n30. ГОООЛЛЛЛЛЛЛЛЛЛЛЛ! ЕГОР КРИМЕЦ! Ҳужумдаги илк бурчак зарбасидан кейин Ҳамдамовнинг зарбаси йўлига ҳимоячи туғаноқ бўлди. Қайта амалга оширилган бурчак зарбасидан сўнг "Пахтакор"нинг икки марказий ҳимоячиси Аъзамов-Кримец тандеми ҳужумда иш берди. Аъзамов томонидан бош билан жамоадоши турган тарафга узатилган тўпни Кримец боши билан дарвозага жойлади - 1:1.\n29. Хавфли вазият! Бикмаев!! Сайфиев ўз қанотида фаоллик кўрсатди ва тўпни жарима майдончасига оширди. Бикмаев эса боши билан дарвозани нишонга олиш ўрнига тўсинни пойлади. Ҳужум давом этмоқда. Бурчак зарбаси.\n27. "Пахтакор"нинг позицион ҳужуми Машариповнинг ноаниқ узатмасидан сўнг узилиб қолди. Фаолликни ошириш лозим.\n25. "Ал Садд" майдон марказини назорат қилиши орқали ўйинда ўз устунлигини таъминлаб турибди.\n22. Ўйин темпи юқори. Жамоалар тўпга эгалик қилишлари билан олдинга ўтишга интилишмоқда.\n21. "Ал Садд"нинг тезкор ҳужумини Бағдод Бунеджа самарали якунлай олмади. Унинг зарбаси мўлжалга аниқ бормади.\n20. Хавфли вазият! Кримецнинг ажойиб узатмасидан сўнг Ҳамдамов жарима майдончаси ичида тўпни қабул қилди ва дарвозага йўллади. Ноаниқ. Ҳамдамовнинг тўпга зарба бериш чоғида рақиб футболчиси унга нисбатан қоидани бузганини вакилларимиз ҳакамга айтишди. Аммо бу эътирозлар инобатга олинмади. Ҳакам эса япониялик...\n17. "Пахтакор"нинг ҳужумини якунлаш чоғида Марат Бикмаев тўпга улгурмади.\n- "Пахтакор" мухлислари жамоани қўллаб-қувватлаб олдинга чорлашмоқда. "Ал Садд" эса ўйинни назорат қилишга интилмоқда.\n12. "Пахтакор" бу рақиб билан Хавининг голидан кейин иродасини намойиш этганди. Яъни буни уддалаш жамоанинг қўлидан келади.\n10. Ҳеч қиси йўқ, руҳиятни туширмай ҳужумга, олдинга дадил юриш қилиш керак!\n9. Гол! Яна Хави ва яна гол! Маэстро ўз ишини ажойиб бажарди. Қувватов эса зарбага реакция қилишга кечикди.\n8. Али Асадилла жарима майдончаси олдида йиқилди. Ҳакам қоида бузилганини аниқлади. Хавфли нуқтадан жарима зарбаси. Эҳтиёт бўлиш керак!\n7. "Ал Садд" ўйин тизгинини ўз қўлига олишга уринмоқда.\n5. "Пахтакор" имкон қадар майдонда юқори жойлашиб ўйнамоқда ва рақибни илк ҳудуддаёқ қарши олмоқда.\n- "Пахтакор" мухлислар гуруҳи фаоллик билан ўз суюклиларини олқишлаб туришибди.\n2. "Пахтакор" учрашувни яхши бошлади. Илк дақиқаларданоқ рақиб дарвозаси олдида хавф солинди. Бурчак зарбаси ва Машариповнинг дарвоза томон йўллаган зарбаси хавфли чиқди. Лекин бироз ноаниқ.\n- Ўйин бошланди! Омад "Пахтакор"!\n- Диққат қилинг"! Жамоалар ОЧЛ мадҳияси садолари остида майдонга чиқиб келишмоқда.\n- Ҳар иккала жамоа футболчилари ўйинолди чигалёзди машқларини тугатиб кийиниш хонасига йўл олишди. Саноқли дақиқалардан сўнг улар ўз мураббийларидан тегишли кўрсатмаларни олиб учрашувни бошлаш учун яшил майдонга саф тортишади.\n- Айтиш керакки, Доҳада айни пайтда об-ҳаво шунчаки ҳавас қиларли. Яъни, бемалол футбол ўйнайдиган. Бироқ енгил шамол эсиб турибди. Умид қиламизки, ушбу жиҳат ўйинга ҳеч қандай таъсир кўрсатмайди.\n- Учрашув бошланишига 25 дақиқа вақт қолмоқда.\nШота Арвеладзе автобусдан тушиши биланоқ "BEinSport" телеканалига ўйинолди флеш-интервью берди\n- Ниҳоят интернет тизими тўлиқ уланди. "Ал Садд"дек жамоа стадионида ҳам бундай муаммолар бўлиб туради. Демак, жамоалар айни пайтда майдонда ўйинолди сўнгги тараддуд жараёнини ўтказишмоқда. "Жассим Бин Ҳамад" стадионига эса мухлислар ташрифи давом этмоқда. Айтиш керакки, ўйинга кириш чипталари текин. Ишқибозлар эса жуда кам. Тез орада Тошкентдан келган "Пахтакор" мухлислар гуруҳи ҳам стадионга етиб келишлари кутилмоқда.\n- "Пахтакор" ўйинолди чигалёзди машғулотларини ўтказиш учун майдонга тушиб келди. Сал ўтиб эса "Ал Садд" футболчилари ҳам чигалёзди машқларини бажариш учун яшил майдонга чиқишди.\nЖамоалар ўйиндан 1,5 соат аввал стадионга етиб келишди\n- Ассалому алайкум қадрли футбол ишқибозлари! Қатар пойтахти Доҳа шаҳридаги "Жассим бин Ҳамад" стадионидан "гапирамиз"! Мазкур стадионда яна саноқли соатлардан кейин ОЧЛ 4-тур доирасида "Ал Садд" вакилларимиз бўлмиш "Пахтакор"ни меҳмон қилади. Мазкур қизиқарли қизиқарли ўтиши ва аҳамиятли бўлган баҳсдан матнли онлайн репортажимизни бошлаймиз. Хизматингизда камина Шаҳбоз Беғамов бўлади.\n"Пахтакор" АГМК билан назорат ўйинлари ўтказди 8\n"Ювентус" Сингапурдаги йиғинга 27 нафар футболчини олиб кетди 15\n22 апр 22:51:04\nAzamov shuncha mehnatni bir tyin qilding\n22 апр 22:52:00\nБугунги бош ролда сталба Қувватов, Шерзод анқов, ккопейка Сиддиқов\n22 апр 22:50:14\nAzamov - Paxtakor 2-1 Raxmat Sherzod bollani wunca mexnatini 1tyn qldn\n22 апр 21:44:26\nПахтакорга нормальный хужумчи керак деганладан битта +\n22 апр 22:50:38\nAzamov chichkak o'zini Ramos yoki Van Deyk deb o'yladi shekilli yosh bolalarcha xato qildi\n22 апр 22:51:08\nbizga tekgan kasal oʻzi bitta cicqoq qancadan qanca odamdi mexnatini br tiyn qiladi\n22 апр 22:50:11\nЭэх Азамов бутун бошли жамоани мехнатини кока совурдин. Лекин чройли ойинлари ун Пахтакорга рахмат\n22 апр 21:11:42\nQuvvatovga etib qo’yila Xavini udarlariga mahliyo bovurmasin\n22 апр 22:50:50\nMan bunaqa ahmoq himoyachini birinchi marta korib turibmn yana mtjga nomzod я просто в шоке\n22 апр 21:53:24\nХави хафлимас бизни кувватов хафли\n22 апр 22:52:07\nAzamovda himoyachila hozi kopayib qogan ular uzini marselo deb òylaydimi\n22 апр 21:56:56\nПахтакорга битта норм хужумчи керак деб фикр билдирган юзерга яхшилаб +босинглар тепарокка чиксин ва Пахтакор рахбарияти хам укисин шуни.\n22 апр 22:46:45\nIltimos azamov paxtakordan ket xamma joyni rasvo qilding\n22 апр 23:00:41\nБазилар сиддиковни огзидан бол томиб макташади нимаси ЗУР экан шуни хайронман на гавда бор на уйин бор бикмаевни УЗИ уйнаганда яхши эди\nСиддиковни факат тупни чумога ухшаб олдрб куйгани ни такрор такрор курдим тамом.\n22 апр 21:49:48\nРостини айтинглар хакикий европача ойин боляпти а тезлик жуда яхши осиш бор гап боллар зор ойин омад силарга галаба бизники болади худо холаса\n736 дан 15 Олдинги фикрларни кўрсатиш


11:16 / 23.10.2015 | Zulayxo | 3057\nАссаламу алайкум! Ҳайъат аъзолари, савлом бошқачароқ эди. Мен туш кўрсам, келажакда мени ҳаётимда қандай воқеа бўлишини билиб оламан ва албатта шу тушим ўнгидан келади. Лекин бир яқинда кўрган тушимга умуман тушинолмаяпман. Хуллас тушимда бир ранги қора аёл кўринишида жин ёки шайтон билан уришдим ва уни ўлдирмоқчи бўлдим. Лекин у ўлмади, қайтага ичини ёриб, ичидан бир тутам қора кукун олиб, менинг ётоғимга ташлади. Шу вақт уйғониб кетдим. Шу кундан бери “бу нимадан далолат” деб ўйланаман. Агар иложи бўлса шу тушимни таъбирини билиб беринглар. Олдиндан жавоб учун раҳмат.\nВа алайкум ассалом! Бу туш шак-шубҳасиз шайтондандир. Инсоннинг ибодати кўпайгани сайин, шайтоннинг ҳам унга бўладиган ҳужуми ортади. Кўпинча у иносннинг аввалги қилган гуноҳларини ёдга солиб, руҳан эзишга ҳаракат қилади, гоҳида эса сиздаги каби турли тушлар билан чалғитишга ҳаракат қилади. Агар инсон фикри ҳаёлни у нарсаларга қаратадиган бўлса, шайтоннинг муроди ҳосил бўлади. Бундай ўринларда “Аллоҳ хоҳлагани бўлиб, хоҳламагани асло бўлмайди. Тоатга ҳам гуноҳдан сақланишга ҳам бўладиган қувват Аллоҳнинг Ўзидандир” дейиш керак. Валлоҳу аълам.\nҲаром гўштни ҳалол дейиш\nШовқин жойда намоз ўқиганда\nТушни бирор кишига айтиш\nЧойни 3 марта қайтариб ичиш\nГолден винг товуқ гўштини танавур килса бўладими\nМастликда ва ёлғиз бўлганда айтилган талоқ тушадими\nУй қурилишида қон чиқариш\nқалбга таскин бериш


"Бир авлиë пошшо келди"\n14 май 2021, Тошкент вақти: 12:43\nИслом Каримовни авлиë чиқарган фермернинг ўз ерини ташлаб¸ Ўзбекистондан қочиб кетгани айтилмоқда.\nИслом Каримовнинг "Жаҳон молиявий-иқтисодий инқирози, Ўзбекистон шароитида уни бартараф этишнинг йўллари ва чоралари" асари, ЎзА хабарларига қараганда, республика бўйлаб корхона, ташкилот ва таълим муассасаларида кенг ўқиб ўрганилмоқда.\nИслом Каримовнинг сўнгги китобига нафақат мамлакат ичида, балки унинг ташқарисида ҳам қизиқиш катта эканлиги бежиз эмасга ўхшайди. Зеро ЎзА хабарига қараганда, жиззахлик бир иқтисодиёт ўқитувчиси мана бундай деган:\n“Президентимиз ўз асарида глобал иқтисодий инқироз сабабларини очиб берган”, дебди жиззахлик ўқитувчи.\nАгар чиндан ҳам шундай бўлса, у, яъни президент китоби, албатта, ўқиб ўрганишга арзийди.\nАсар Фарғона вилоят ўқитувчилар малакасини ошириш институтида ҳам ўрганилди.\n- Бизда президентнинг янги китоби бўйича тадбир бўлиб ўтди. Унга ҳамма ўқитувчилар келди ва уларга ўша китоб бўйича Ҳошимова Наргиза опамиз дарс ўтдилар. Бунга икки-уч ҳафта бўлиб қолди¸ деди Фарғона вилоят ўқитувчилар малакасини ошириш институти ходими.\nМавзуни ўрганар эканмиз, президент китобини ўрганиш унинг аҳамиятига мутаносиб эмаслигига амин бўлдик.\nАҳолининг баъзи уюшмаган қатламлари, масалан, пенсионерлар иқтисодий тафаккурнинг бундай беназир маҳсулидан бебаҳра қолмоқда.\nАндижонлик Солижон ака ана ўша қариялардан бири.\nУ киши Каримовнинг сўнгги китобини ўқиш у ёқда турсин, ҳали кўрмаптиям.\nЛекин Соли акада йил ўтган сайин ноёб библиографик неъматга айланиб бораётган китоб бор.\nСоли ака: Сизнинг хабарингиз борми-йўқми¸ Каримовнинг куëвининг¸ қизларининг¸ ўзининг ким билан қаерда курашганлиги тўғрисида расмлар бўлган фотоальбом чиқарилган эди. Ўша китобда Мақсудий деган куëвининг расми ҳам бор. Бу энди 10 йил олдин 86 минг сўмга олинган.\nОзодлик: 86 минг сўмга сотиб олганмисиз?\n- Йўқ¸ менга совға қилишган. Совға қилган одам менга 86 минг сўмга олдим¸ деб айтди. Бу китоб худди политбюронинг расмига ўхшатиб ҳамма ташкилотларга мажбурий берилган¸ дейди Соли ака.\nТаниши 86 минг сўмга сотиб олишга мажбур бўлган ва кейин Соли акага совға қилган китоб унинг уйида тура турсин.\nСоли ака эса, ҳозирча ўша ноёб китобга алоқаси йўқ бошқа воқеани эслайди.\n- Ўтган йил август ойида қўшни маҳалламизга Каримов келди. Бир фермер билан учрашди. У киши ҳожи ака эди. Бу одам Каримовни телевизорда роса мақтади. У киши “Менинг отам ўлиб кетган. У киши “Бир авлиë пошшо келади. Шу подшо ерингларни қайтиб беради” деб айтган эди. Ўша пошшо сиз бўласиз” деди¸ дейди Соли ака.\nПрезидентни "авлиё", деб мақтаяптими, демак ихлоси баланд экан, ке, ўша 86 мингли китобни фермерга олиб борай, суюнар, балки пулиниям берворар, деган хаёлга боради Соли ака.\n- Мен унинг олдига китобни кўтариб бордим. “Ҳожи ака¸ сизбоп бир нарса бор. Шуни олиб қўйсангиз. Бу 86 минг сўмга олинган. Ҳозир жуда ҳам қиммат бўлса керак” десам¸ “Нима бу?” деди.\n“Бу Каримовнинг ўзининг имзоси билан чиққан китоб” дедим. “Йўқ¸ қўйинг. Буни сотиб нима қиласиз?” деди.\n“Шуни олсангиз¸ мен уч-тўрт ўртоқларим билан ош қилиб ейман” десам¸ “Китобни олмайманку¸ лекин сизнинг ўртоқларингизга бир-икки марта мен ўзим ош қилиб бераман” деб китобни олмади у¸ дейди Соли ака.\nХўш, бу гапдан кейин тилингизга қандай савол келади?\nХусусан, менинг тилимга мана бу табиий савол келди.\nОзодлик: Нима учун олмади?\n- “Сиз телевизорда мана шунақа дедингиз. Нимага олмайсиз?” десам¸ ўзимни алоҳида чеккага тортиб¸ “Сизга гапириш осон эканда. Бир жойга олиб кириб битта қўлимни орқамга қўйиб¸ бу нарсаларни ëдлатган. Ҳар биттаси бир миллион сўмдан қиммат турадиган 150та молим бор эди. Ҳозир 20та қолди” деди.\n“Ие¸ унда нимага унақа дедингиз?” десам¸ “Яна нимага унақа дейсиз? Менинг битта қўлимни орқамга қўйиб¸ битта қўлимга ëзувни беришиб ëдлатган уни” деди.\nМен “Сиз ҳам ўзимиздан экансизку унда” дедим ва роса кулишдик. У бола андижонлик эди. Охири у бола ерни ташлаб кетворди¸ дейди Соли ака.\nГапни Ўзбекистон президентининг сўнгги китобидан бошлагандингизу¸ Соли акангиз Каримовнинг дастлабки фотоальбом-китоби билан боғлиқ воқеани айтиб ўтирибди, деб ҳайрон бўлаётгандирсиз?!\nНаҳотки боғлиқлик кўрмаяпсиз?\nБояроқ, мавзуни ўрганар эканмиз, президент китобини ўрганиш вазият тақозо этаётган даражада эмаслигига амин бўлдик, аҳолининг баъзи уюшмаган қатламлари, масалан, пенсионерлар иқтисодий тафаккурнинг беназир маҳсулидан бебаҳра қолмоқда, деган эдик.\nМуносиб иш ҳақи илинжида Россияда юрган бир неча миллион ўзбек мардикорлари ҳам президент китобини ўқимаётганлардан.\nУлар президент китобини қанча тез ўқиса, китобда “глобал иқтисодий инқироз сабабларини очиб берган”ини, қанча тез тушунса, шунча яхши.


Москва театрида қандай газ ишлатилди?\nМосквада Дубровкадаги театр биносига вентиляция тизими орқали қандай газ юборилди?\nРоссия президенти саломатлигини кузатадиган тиббий хизмат бошлиғи Виктор Фоминих у газ жарроҳликда анестезия учун қўлланиладиган газ, деб таъкидлади. Президент шифокори “у ҳарбий газ эмас”, демоқда. Бошқа расмийлар ҳам газни ўлимга олиб келмайдиган модда, деб таърифлашаётир.\nБу шундайми, ёки йўқ, ноаниқ. Лекин газнинг Москва театрида қўлланилиши кўплаб одамлар ўлимига олиб келгани шубҳасиз. Буни инкор этиб бўлмайди. Расмийлар эса бу масалага ёруғлик киритишдан бош тормоқдалар. Шанба эрта тонгда Дубровкадаги театр биносига газ юборила бошлаганида Россиянинг “Эхо Москви” радиостанцияси мухбири театр биносида гаровга олинганларнинг бири – Аня исмли қиз билан суҳбатлашаётган бўлган. Мана, уларнинг суҳбатидан парча: ОВОЗ\nАзиз тингловчилар, эшитганингиздек, мухбирнинг “Бу қандай газлигини бизга айтиб бера оласизми? У кўзни ёшлантирадиган газми? Уни кўриш ёки ҳидини сезиш мумкинми?”, деган саволларига Аня, “илтимос, мен билмайман. Биз уни кўряпмиз. Сезяпмиз ҳам. Кийим орқали нафас олишга мажбурмиз”, - деб жавоб берди ва суҳбат сўнггида отилган ўқ овози эшитилди. Бу ўқлар отишлар махсус қўшинлар театрга ҳужумни бошлаганларининг биринчи белгилари бўлган. Қўшинлар юзлаб одамларни озод этишга интилганлар. Бироқ, кўп ўтмай, гаровга олинганларнинг аксарияти айнан махсус қўшинлар томонидан қўлланилган газдан заҳарланиб ўлганлари аниқ бўлди.\nШифокорлар уларга қайси турдаги газ қўлланилгани айтилмаётгани, шу сабабли улар ўз ишларини, яъни одамлар ҳаётини сақлаб қолиш ишини, кераклича бажара олмаётганларини айтмоқдалар.\nБир аёл гаровда бўлган қизининг сўзларини келтиради. “Улар бизни ҳудди суваракларни заҳарлагандек, заҳарладилар”, деган экан аёлнинг қизи.\nРоссиянинг Кимёвий хавфсизлик иттифоқи президенти Лев Федоров шанба кунги операция жуда катта хато бўлган, деб фикр билдирди.\n“Касалхоналар заҳарланган беморларни қабул қилиш учун тайёр бўлмаган. Беморлар умумий бўлимга олиб борилган. Анестезиологлар эса қандай газ қўлланилганидан бехабар бўлганлар. Уларга заҳарни зарарсизлантирадиган дорилар ҳам берилмаган”, - деди Лев Фёдоров.\nХўш, Москва театрида қандай газ қўлланилди?\nАҚШ расмийларининг фикрича, у ухлатадиган ёки бехуш қиладиган “Фентанил”, деб номланган наркотик дорининг аэрозол, яъни ҳавога пуркаладиган шакли бўлган. Россия расмийлари бу хусусда ҳеч қандай маълумот бермадилар. Бироқ АҚШ разведка хизматининг бир ходими у дори совет даврида ишлаб чиқилган, деб тахмин қилар экан, совет олимлари биорегуляторлар, яъни омма хулқини кескин равишда ўзгартиришга қодир бўлган ва хатто катта шаҳар аҳолисини бир неча дамда уйқуга соладиган дорилар устида ишлаганлар, дейди.\nРоссия расмийлари эса яна ўз фикрларини илгари сурар эканлар, ишлатилган газ анестезия, яъни наркоз сифатида қўлланиладиган дори бўлганини таъкидламоқдалар. Гаровга олинганларнинг шунчаси ўлди, бунга нима сабаб бўлди, деган саволга эса, улар гаровдагиларнинг жисмоний ва психологик аҳволи жуда оғир бўлган, аксариятининг эса доимий касалликлари бўлган, деб тушунтириш беришга уринмоқдалар.\nОзодлик радиосининг Россиядаги вазиятни ёритадиган мухбири Кэтлин Нокс, мутахассислар фикрларини ҳам ўрганишга ҳаракат қилиб, Буюк Британия ва Ирландиянинг анестезиологлар ассоциацияси вакили Дэвид Уитейкерга мурожаат қилди. Мутахассис эса анестезияда, яъни наркоз сифатида ишлатиладиган дори бунчалик катта талафотларга олиб келмаслиги керак эди, деб фикр билдирган.\n“Катта дозадаги наркоз таъсирида қон босими пасаяди. Бу эса аста-секин юракнинг ҳам тўхташига олиб келиши мумкин. Шунда ҳам, беморни тегишли равишда уқаласангиз ва баданини сиқаётган нарсаларни ечиб ташласангиз, у ўзига келади. Шундай қилиб, анестезияда ҳатто катта дозадаги наркоздан сўнг ҳам одам ўзига келади. Менимча, Москвада наркоз эмас, бошқа модда ишлатилган”, - дейди британиялик анестезиологлар ассоциацияси вакили Дэвид Уитейкер.\nБританиянинг Лидз университети токсикологи, кимёвий қуроллар бўйича мутахассис Элистер Хей Москвада “Би-Зет” номли асаб тизимини фалапс қилувчи газ ишлатилган, деб фикр билдиради.\n“Би-Зет 60-йилларда урушда қўллаш учун ишлаб чиқилган модда бўлиб, у аскарларнинг бошини айлантириш, беҳуш қилиш, яъни кураша олмайдиган ҳолатга келтиришни кўзда тутган. Уни жуда кам миқдорда ишлатиб, мақсадга эришиш мумкин. Катта миқдорда ишлатилган тақдирда “Би-Зет” одамлар ўлимига олиб келади. Жанг майдонида ўлик аскарлар қолади, ҳолос”, - дейди мутахассис ва “Би-Зет” газининг узоқ муддатли асоратлари ҳали яхши ўрганилмаганини айтади. Унинг Мозамбик ва Сребреницада ишлатилгани ҳақда гумонлар бор.\nРоссия расмийлари томонидан қандай газ ишлатилгани жуда муҳим масала. Ва бунинг сабаби аниқ. Чунки шанба кунги операция натижасида юздан ортиқ бегуноҳ одам нобуд бўлди. Россия раҳбарияти эса “ҳалок бўлганлар ҳамиша ёдимизда қолади”, дер экан, тирикларни тинчлантириш учун шунча гумону тахминлар ва шубҳаларга сабаб бўлаётган масалага ёруғлик киритмаяпти.


ТЕАТРНИНГ ХАЙРЛИ ҚАДАМИ\nАбдулла Қодирий ҳаёти ҳақида ҳаммага маълум ҳақиқат шундай: истеъдодли ёзувчи қатағон қурбони бўлган, ноҳақ отиб ўлдирилган. Унинг таржимаи ҳоли билан яқиндан шуғулланган мутахассислар бир гапни айтишади: А. Қодирий машъум қатағондан ўн йиллар олдин — 1926 йил март ойида илк бор қамоққа олинган. Икки йилга кесилиб, авф этилгунча, 3 ой тўққиз кун ҳибсда сақланган.\nТаниқли ёзувчи Хуршид Дўстмуҳаммаднинг «Ёлғиз» асари асосида Ўзбек давлат драма театрида Ўзбекистон санъат арбоби Олимжон Салимов режиссёрлигида саҳнага қўйилган «Жинлар базми» спектакли ўша 1926 йилдаги воқеалар ҳақида ҳикоя қилади. Тўғри, ўзбек романчилигининг асосчиси қаламига мансуб «Жинлар базми» ҳикояси ҳам бўлган. Лекин бу ўринда ёзувчи тақдирига лоқайд қараган, ўз жонини сақлаб қолган «жинлар» ҳақида.\nАбдулла Қодирий «Муштум» журналида «Овсар» тахаллуси остида «Йиғинди гаплар» мақолаларини чоп этади. Унда халқ ҳаётида учраётган камчиликлар ҳақида сатира тиғи остида ниҳоятда таъсирли фикрлар баён этилади.\nБу битиклар журналхонлар томонидан шу қадар зўр қизиқиш билан кутиб олинадики, оқибатда шов-шув ўша даврнинг «манқурт» раҳбарлари қулоғига ҳам етади. «Овсар»сўзини изоҳлашни талаб қилишади: «идиот» сўзи айтилади. «Заҳарханда иборалар» таърифини «ядовитая змея»деб тушунтиришади. Демак, бундай «идиот»ни қамаш керак. Ёзган асарларида фақат эзгуликни кўзлагани, ўз халқи келажагини ёрқин кўриш ниятида эканлигини тушунтирай деса, эшитадиган одамнинг ўзи йўқ.\nЁзувчининг камерадошини сўраб-суриштирмай отиб ташлашади. Марҳум маҳбус шеригига ўлими олдидан: «Буларнинг кўзига асло кўринма, охир-оқибатда сени отишади» деб огоҳлантиради. Бу ўша замоннинг ҳайқириғи эди.\nҲақиқатга қулоқ солишмагани учун ёзувчи очлик эълон қилади. Буни эшитган онаизор (Ўзбекистонда хизмат кўрсатган артист Мадина Тўхтаева) боласига овқат олиб келади. Рухсат бермасликлари турган гап эди. Онанинг меҳрибонлиги, жонфидолиги томошабин кўз ўнгида намоён бўлади. Маҳбусни тиббий кўрикдан ўтказиш учун шифокор келади. Аҳволни кўрган дўхтир: «Шундай ёзувчини қамашса-я» деб афсус чекади.\nҚодирий қамоққа олинганида ҳам, суд жараёнида ҳам адибнинг журналда бирга ишлашган ҳамкасблари уни ҳимоя қилишмайди. «Ёзганларингни бизга кўрсатмасдан ўзинг чоп эттиргансан» деб бу ишдан ўзларини соқит қилишади. Ҳибсдан озод бўлган дўстини кўргани келган ҳамкасблар адиб томонидан рад этилади. Бу 1926 йилда бўлган гаплар. Шундай ҳолни саҳнада кўрган томошабин шу инсонлар ҳозир ҳам орамизда бор эмасми, дейиши мумкин. Қаранг, юз йилдан кейин ҳам инсон табиати ўзгармаса-я.\nСпектакль бош қаҳрамони ролини талқин этган артист Илҳомжон Бердиев томоша давомида мухлислар меҳрини қозонди. Ҳар сўзида ҳикмат, ҳамиша халқи бахтини ўйлаган ижодкор кажрафтор ҳаётнинг не-не муаммолари олдида метин иродасини намоён этади.\nТеатр жамоаси ушбу саҳна асарини Абдулла Қодирийнинг 125 йиллик юбилейига совға деб тақдим этмоқда. Бу ҳақиқат, албатта. Лекин Хуршид Дўстмуҳаммад табиатан саналарга атаб асар ёзадиган адиб эмас. «Ёлғиз» қиссаси ёзувчи ижодининг навбатдаги такомилини кўрсатиб берувчи асардир. Ушбу қисса «Шарқ юлдузи» журналида чоп этилгач, адабий жамоатчилик томонидан ижобий баҳо олди, театр ижодий жамоаси мазкур асарни саҳналаштириш ташаббуси билан чиқди.\nСпектакль премьерасини ҳаяжон билан кўраётган Ўзбекистон Республикаси санъат арбоби, устоз Иброҳим Ғофуровдан фикр сўраган эдик, қуйидаги гапларни айтди:\n— Таниқли ёзувчи Хуршид Дўстмуҳаммаднинг Ўзбек давлат драма театрида қўйилган «Жинлар базми» асари буюк адибимиз Абдулла Қодирий ҳақида илк саҳна асари бўлгани учун ҳам Қодирийнинг барча мухлисларини ўзига қизиқтириб қўйди. Бу саҳна асари ёзувчининг таржимаи ҳолига дахлдор бўлган, унинг ҳаётида фожиали воқеаларни бирин-кетин бошлаб келган машҳур «Йиғинди гаплар» ўткир танқидий-публицистик мақоласининг ёзилиши, матбуотда босилиши ва унинг жамоатчилик, ўша давр ҳукумат доиралари томонидан қандай қабул қилингани билан боғлиқ воқеаларни ёритишга бағишланган. Маълумки, «Йиғинди гаплар» асарининг дунёга келиши Қодирийнинг ўша давр ижтимоий-сиёсий ҳаёти ҳақида айрим раҳбар намояндалар Ўзбекистон ҳаётида ўйнаётган роли, олиб бораётган фаолияти кескин танқид қилинган эди. Натижада ноҳақ судга тортилган, қамоққа ташланган ёзувчининг танқидига зўравонларча муносабат билдиришга қаттиқ ва оғир ҳаракатлар бўлган эди.\n— Муаллиф ҳам, актёрлар ҳам ўша давр руҳини очиб берган, — дейди ёзувчи Ёқубжон Хўжамбердиев. — Биз Қодирийнинг бошига тушган қора кунлар ҳақида айни шу спектакль орқали бохабар бўлдик. Саҳна асарида терговчининг пашшадан фил ясаш ҳунари тўлақонли акс этибди.\nБугунги глобаллашув замонида тарихимизга мурожаат қилиб, мозийни ёдга олиш, Қодирий таърифича, хайрлидир. Босиб ўтилган кечаги кунимиз чин маънода ўзликни англаш ва сабоқ олиш борасида самара келтирса, ажаб эмас.\nСаҳнадаги манзара ва воқеалар ривожи томошабинлар қалбини банд этганлигини кўрсатувчи бир омил борлигини айтишга жазм этамиз. Айрим кино залларда фильм намойиши ниҳоясида экранда титр ёзувлари пайдо бўлган заҳоти томошабинлар ташқарига йўл олишади, театрда ҳам шунга ўхшаш ҳолатлар бўлиб туради. Аммо «Жинлар базми» спектакли тугагандан кейин ижрочиларни қутлаган томошабинлар зални тарк этишга ошиқмадилар. Гўё кейинчалик ҳам саҳна асари таъсирида яшагандай бўлишди. Томошабин баҳоси — энг одил мезон, деганлари шу бўлса керак.


ИнтерФУТБОЛ :: Суперлига-2020: Чемпионатни давом эттиришга 11 клуб рози бўлди, аммо 3 клуб вақт сўраган...\nСуперлига-2020: Чемпионатни давом эттиришга 11 клуб рози бўлди, аммо 3 клуб вақт сўраган...\nПФЛ бош директори вазифасини бажарувчи Диёр Имомхўжаев «Спорт» телеканалида Ўзбекистон кубоги мусобақаси қуръа маросимини ўтказиш учун қатнашмоқда. Маросим бошланишидан аввал ПФЛ раҳбари чемпионат давом эттирилиши ва коронавирус юқтирган футболчилар ҳақида гапирди.\n«Ҳозир чемпионатни давом эттириш фақат вазиятга қараб баҳоланади. Биз 10- ва 11-тур ўйинларини ўтказишни августга кўчирдик. Ҳозир ҳам чемпионатни давом эттириш мумкин эди, 11 клуб бунга рози бўлди, аммо 3 клуб вақт сўради. Биз ҳозир чемпионатни давом эттиришимиз ва ўз навбатида футболчиларнинг саломатлигини ўйлашимиз керак. Ҳеч қачон бу йилдагидай кўп тақвим тузмаганмиз, лекин вирус сабаб ҳаммаси ўзгариб кетди.\nБиз августдан бошлаб ўйинларни марказлашган ҳолатда Тошкентга ўтказишга мажбур бўламиз. Чунки бу вирус юқтириш хавфини камайтиради. Тошкентда барча ўйинларни ўтказиш учун шароит етарли. Меҳмонхона, футбол майдонлари, хуллас, ҳамма шароит бор. Вилоятлараро қатнагандан, Тошкентда ўйинлар ўтказган маъқулроқ.\nЎйинларни қаерда ўтказиш муҳим эмас деб ўйлайман, чунки барибир мухлислар йўқ-ку. Аммо 6та клуб бунга қарши бўлган, чунки улар иқтисодий масалани ўйлашган. Бироқ биз марказлашган тарзда ўйинларни давом эттиришга мажбурмиз, бу пандемия даврида энг яхши вариант.\nБиз бир тадбиркор билан алоқага чиқдик. У киши бизга молиявий ёрдам берса, ПФЛ жамоалари учун тест олиб келишимиз мумкин. Бу иш амалга ошса, ҳамма клублар ўйиндан кейин тест топшириши мумкин. Жавобларни ҳам ўзимиз текширамиз. Ҳозир бизни Германия ва Англия билан солиштиришмоқда, лекин буни бизда тест жавоби 6 кунга чиқаётган вақтда бу таққослаш тўғри келмайди», деди Имомхўжаев.\nПФЛ раҳбари Суперлигадаги коронавирус юқтирган футболчилар ҳақида ҳам маълумот берди: «Футболчилари коронавирус юқтирган клублар билан алоқада бўлиб турибмиз. Уларнинг айтишича, деярли барча футболчилар касалликни ҳеч қандай аломатларсиз ўтказмоқда. Олдинги паузадан фарқли ҳозир клубларга машғулот ўтказишга рухсат берилган ва улар жисмоний ҳолатини сақлаб туриши мумкин», деди ПФЛ раҳбари «Спорт» телеканали эфирида.


Олимлар инсон бойиши ирсиятга боғлиқлигини аниқлади » Ўзбекистон янгиликлари – Zamin.uz\nОлимлар инсон бойиши ирсиятга боғлиқлигини аниқлади\n27 февраль 2015, 00:08\nГенре Кронвиц ва Стефан Сигел томонидан Chicago Journal’да эълон қилинган тадқиқотда пул жамғариш ва тўплашга мойиллик инсон ирсиятига боғлиқ бўлиши мумкинлиги ҳақида сўз боради, деб хабар бермоқда «Корреспондент.net».\nТадқиқотчилар Швеция солиқ хизмати томонидан тақдим этилган ака-укалар ва эгизакларнинг, шунингдек, алоҳида шахсларнинг 2003 йилдан 2007 йилгача бўлган маълумотларини таққослаб кўрган. Натижада бир уруғдан туғилган эгизакларнинг пулларга бўлган муносабати алоҳида уруғлардан туғилган эгизакларникидан кўра анча ўхшаш бўлиши қайд этилган.\nЭгизакларнинг фақатгина учдан бир қисмигина пул жамғариш борасида ўз эгизагидан фарқли ҳаракат қилгани аниқланган. Тадқиқотчиларнинг сўзларига кўра, бу ҳар бир инсон ўз молиявий ҳолатига алоҳида ёндашади деган қарашга мутлақо зид келади.\nЯнгиликлар » Дунё » Олимлар инсон бойиши ирсиятга боғлиқлигини аниқлади\n19:51 Швеция полицияси теракт ижрочисини ушлаганини таъкидламоқда\n21:28 «Биз ҳужумга йўлиқдик». Швеция бош вазири ҳодисани теракт сифатида баҳолади\n20:46 Америкалик олимлар 117 янги экзосайёра топишга муваффақ бўлишди\n12:14 Олимлар светофорда тўхташ соғлиқ учун зарарли эканлигини аниқлади\n10:25 Олимлар ўлим хавфи туғилган кунларда юқори бўлишини аниқлади


Тожикистон Жумҳурияти Президенти Эмомали Раҳмоннинг Ӯзбекистон Республикаси Президенти Шавкат Мирзиёев билан мулоқоти ва музоракаларидан кейин матбуот учун баёноти\nЭнг аввало, Ӯзбекистон Республикаси Президенти муҳтарам Шавкат Миромоновичнинг мамлакатимизга бугунги давлат ташрифи натижасида кун тартибидаги икки томонлама энг муҳим масалалар мажмуининг тарихий ечимига эришганимизни таъкидлашни истардим. Тожик-ӯзбек ҳамкорликлари ва улар тараққиёти истиқболлари масалалари кенг кӯламда конструктив ва бутун тафсилотлари билан тӯлиқ ӯзаро тушуниш фазосида бӯлиб ӯтди.\nСӯзлашувлар якуни бӯйича қарийб ӯттизга яқин келишувни қамраб олувчи икки томонлама ҳужжатларнинг салмоқли пакетини имзоладик. Улар кӯп қиррали ҳамкорликларимизнинг кӯпгина муҳим соҳаларини қамраб олади.\nБу муносабатларимизнинг савдо-иқтисодий ва маданий-гуманитар ҳамда мудофаа ва хавфсизлик йӯналишларидир.\nБугун биз охирги йигирма йилдан кӯп вақт мобайнида йиғилиб қолган масалаларнинг қарийб барчасини ҳал қилдик.\nМуҳтарам Шавкат Миромоновичнинг Тожикистонга тарихий ташрифи натижалари бутун муносабатларимиз мажмуининг узоқ муддатли асосда жӯшқинлик билан ривожланишига сифатан янги туртки беришига ишончим комил.\nБу борада биродар халқларимиз учун виза режимини ӯттиз кунгача муддатга соддалаштириш ва икки мамлакат ӯртасидаги чегарада барча 16та чегара ӯтиш нуқталари ишини босқичма-босқич қайта тиклаш тӯғрисида муҳим қарорларни қабул қилдик.\nБиродар халқларимиз узоқ йиллар кутган ушбу қарорлар улар манфаатларига жавоб беради.\nТемир йӯл, автомобил ва ҳаво йӯл ҳаракатлари тӯлиқ фаолиятини тез орада қайта тиклаш ҳамда транзит юк ташиш тарифларини пасайтириш бӯйича биргаликдаги қадамлар тӯғрисида келишувга эришилди.\nШу муносабат билан «Ғалаба-Амузанг» темир йӯли участкаси фаолияти қайта тикланиши аҳамиятини қайд этишни истардим.\nБугун биз муҳтарам Шавкат Миромонович билан ушбу участкани тантанали тарзда фойдаланишга топширамиз.\nБу, шубҳасиз, катта воқеадир. Чунки мамлакатларимиз ӯртасида юк ташиш ҳажми ошиши ва савдо-иқтисодий алоқалар кенгайиши билан бир қаторда, аҳолиси уч ярим миллион кишидан зиёд бӯлган Тожикистон жанубий минтақаларида ижтимоий-иқтисодий ҳолат яхшиланишига ҳам шароит яратади.\nАйни пайтда мамлакатларимиз пойтахтлари ӯртасида тӯғридан-тӯғри авиапарвозлар фаолият юритаётган бӯлиб, бугун имзоланган икки томонлама ҳужжатлар туфайли яқин келажакда бошқа шаҳарлар ӯртасида авиа ва автомобил ҳаракатлари қайта тикланади.\nТранспорт ва коммуникация соҳаларидаги бу ижобий ӯзгаришлар ӯзаро муносабатларимизнинг бутун мажмуини мустаҳкамлаш учун қулай шароитлар яратади.\nБугун давлатлараро шерикчилигимиз муваффақиятли ривожланмоқда. Расмий делегациялар ва турли ишчи гуруҳи, иш давралари ва маданият арбоблари даражасидаги алоқалар мунтазам характерга эга бӯлмоқда.\nБиз томонимиздан савдо-иқтисодий ва маданий-гуманитар алоқаларни ӯзаро самарали тарзда кенгайтириш ва ӯстириш бӯйича амалий чора-тадбирлар бундан кейин ҳам қабул қилинади.\nТожикистон ва Ӯзбекистон ӯртасида ташқи савдо алмашинуви оғишмай ӯсиш тенденциясига эга эканлигини таъкидлаш қувонарлидир.\nСӯнгги вақтларда унинг ҳажми олти бараварга ошди.\nЯқин йилларда ӯзаро маҳсулот оборотини ярим миллиард Америка долларигача ошириш ниятидамиз.\nБугун Душанбе шаҳрида ваколатли бизнес-форум иш бошлаб, ӯзбек саноат маҳсулотлари кӯргазмаси очилади. Булар Ӯзбекистон Республикаси Президентининг Тожикистонга ташрифи дастурининг муҳим қисми ҳисобланади.\nУшбу тадбирлар якуни иқтисодиётнинг истиқболли соҳаларида самарали ӯзаро алоқаларимизнинг ишончли асосига айланиб, икки мамлакат савдо ва сармоявий ҳамкорликларини келгусида ривожлантириш учун қулай иқлим яратишига умид қиламиз.\nДавлатларимиз минтақалари ӯртасидаги алоқаларни ривожлантириш савдо-иқтисодий алоқаларимизни фаоллаштиришга имкон яратишига ишончимиз комил.\nБиз чегара бӯйича ҳал этилмаган қарийб барча масалалар борасида келишиб олдик.\nДавлат чегарасининг алоҳида участкалари тӯғрисида шартнома имзоланиши катта стратегик аҳамиятга эга бӯлиб, муносабатларимизни шерикчиликнинг янги даражасига чиқариш учун шароит яратади.\nСӯзлашувлар чоғида келгусида маданий-гуманитар соҳаларда ҳамкорликларни мустаҳкамлаш муҳимлиги қайд қилинди.\nБиз-икки биродар халқ маънавий-маданий меросларини сақлаш, маданият, илм ва маориф арбоблари ӯртасида алоқаларни йӯлга қӯйиш учун қулай шароитлар яратиш масалаларини муҳокама қилдик.\nБу борада классик ва замонавий адабиётларни икки давлат тилларига таржима қилиш ҳамда Тожикистон ва Ӯзбекистонда ӯзбек ва тожик тилларини ӯрганиш ва ӯқитиш борасида сӯз юритилди.\nТомонлар бундан кейин ҳам ушбу соҳада ӯзаро алоқаларни фаоллаштириш бӯйича саъй-ҳаракат қилишади.\nМинтақавий ва халқаро хусусиятга эга бӯлган масалалар бӯйича кенг кӯламда мазмунли суҳбат уюштирилиб, унинг жараёнида Марказий Осиё учун долзарб бӯлган масалаларга нисбатан мавқеимизни билдирдик.\nСув-энергетик захираларидан минтақанинг барча мамлакатлари манфаатларини ҳисобга олган ҳолда унумли ва комплекс фойдаланиш соҳасида яқин ҳамкорликлар масалалари бӯйича ӯзаро тушунишга эришилди.\nМавжуд ва қурилаётган гидроэнергетик иншоотлар минтақанинг сув-энергетик муаммоларини ҳал этишга ҳисса қӯшиши борасида фикримиз бир жойдан чиқди.\nБу борада биз Ӯзбекистоннинг Тожикистонда гидроэнергетик иншоотлар, жумладан, Роғун ГЭСини ривожлантириш масаласида қӯллаб-қувватлашини чин дилдан маъқуллаймиз.\nФурсатдан фойдаланиб, юқори, жумладан, БМТ минбарлари ҳамда мамлакат Парламентига ӯз Паёмларимда Тожикистон қӯшнилар учун сувдан фойдаланиш соҳасида муаммо туғдирмагани ва келажакда ҳам бундай қилиш нияти йӯқлигини неча марталаб айтганимни таъкидлашни истардим. Биз ҳеч қачон ва ҳеч қандай тарзда қӯшниларимизни сувсиз қолдирмаймиз.\nТожикистон давлат Мустақиллигининг биринчи кунлариданоқ минтақада тинчлик ва барқарорликни сақлаш, Марказий Осиё мамлакатлари ӯртасида ӯзаро самарали ҳамкорликларни ривожлантиришга ҳар томонлама ҳисса қӯшишни ӯз ташқи сиёсатининг муҳим йӯналишларидан бири сифатида эълон қилди.\nБиз бундай бунёдкорона ҳаракатлар тарафдори бӯлиб қоламиз ҳамда Ӯзбекистон Республикасининг минтақада ӯзаро алоқаларнинг янги конструктив фазосини яратиш бӯйича ташаббусларини қӯллаб-қувватлашимизни билдирамиз.\nБу борада замонавий хатарлар ва таҳдидларга қарши кураш соҳасида ҳамкорликларни мустаҳкамлаш бӯйича келишувга эришдик.\nХавфсизлик ҳамда мудофаа соҳасида келгусидаги ҳамкорликлар тӯғрисида келишувни имзоладик.\nМазкур ҳужжатлар икки мамлакат ҳуқуқ ҳимояси органлари, мудофаа идоралари ва махсус хизматларининг мамлакатларимиз ва умуман, минтақада тинчлик ва барқарорликни таъминлашда яқиндан алоқалари тартибини белгилайди.\nБугунги суҳбатлар доирасида афғон муаммоси бӯйича фикр алмашиб, ушбу қӯшни мамлакатда юз бераётган ҳодисалар бӯйича нуқтаи назаримиз ӯхшаш эканлигини қайд қилдик.\nБиз Афғонистонда тинчлик ва келишувни ӯрнатиш бӯйича саъй-ҳаракатларни маъқуллаймиз ҳамда афғон халқига бу жараёнда ҳар қандай ёрдам кӯрсатишда давом этамиз.\nБелгиланган барча йӯналишлар бӯйича эришилган келишувлар икки Президентнинг биргаликда баёнотида батафсил акс этган бӯлиб, улар оммавий ахборот воситаларида нашр этилади.\nУмуман, мамлакатларимизнинг ӯзаро алоқаларини ҳам икки томонлама, ҳам кӯп қиррали форматли мустаҳкамлаш зарурати тӯғрисида бир фикрда эканлигимизни таъкидлайман.\nУшбу ижобий натижалардан келиб чиқиб, бугунги олий даражадаги сӯзлашувларни тожик-ӯзбек дӯстона муносабатлари ва кӯп қиррали ҳамкорликларининг янги тарихий босқичи сифатида баҳолаймиз.\nШу муносабат билан муҳтарам Шавкат Миромоновичнинг ӯзаро алоқаларимизни тараққиётнинг сифат жиҳатдан янги оқимига чиқариш учун имконият яратиш ва зарур шароитларни шакллантиришдаги муҳим ҳиссасини алоҳида қайд қилишни истардим.\nБу йӯналишдаги ташаббусларингиз тожик-ӯзбек муносабатлари кун тартибидаги барча муҳим масалалар бӯйича ӯзаро муносабатларни яхшилашга ҳисса қӯшади.\nПрезидентлик фаолиятини бошлаган илк кунларданоқ, азиз дӯстим ва биродарим Шавкат Миромонович минтақа бӯйича қӯшнилар билан ҳамкорликларни мустаҳкамлаш тарафдори сифатида ӯзаро муносабатларимизнинг босқичма-босқич ва кӯп қиррали тараққий этиши учун асос яратишда қӯлидан келгунча ҳаракат қилди.\nШавкат Миромонович, Ӯзбекистонда Сизнинг раҳбарлигингиз остида қисқа муддатда юз берган ижобий ӯзгаришлар Тожикистонда барчани хурсанд қилганини таъкидлашни ҳам истардим.\nСизга мустаҳкам соғлиқ ва олдингизга қӯйган барча мақсадларга эришиш йӯлида янгидан-янги муваффақиятлар, Ӯзбекистоннинг биродар халқига эса, тинчлик, фаровонлик ва омадлар тилайман.


NEXT савдо мажмуаси акциясидан фотожамланма\n15:37 / 29.09.2015\nNEXT кўнгилочар мажмуаси 25 сентябрь куни "қувонч ва шодлик ҳар бир бола учун " деб номланган акцияни ташкил этгани ҳақида хабар қилинган эди.\nКун давомида Юра даврига саёҳат музейидаги "Тираннозавр Рекс" 25- имконияти чекланган болалар мактаби, 22-сонли меҳрибонлик уйи ва Юнусобод туманидаги 47-сонли болалар боғчасига масхарабоз билан бирга ташриф буюриб, ажойиб томошалар ўтказилди.\nШу куни таълим муассасаларидан ташқари, пойтахтимиздаги болалар гавжум масканларда ҳам махсус томошалар ташкил этилди.\nУшбу томошалар болаларнинг мурғак қалбига бир олам завқу шавқ, юзларига кулгу табассум улашди.\nЭътиборингизга ҳавола қилинаётган фотожамланмада NEXT савдо-кўнгилочар мажмуасининг ўсиб келаётган авлодни маънавий ва маърифий жиҳатдан тўғри тарбиялашга ўз ҳиссасини қўшиб, шу соҳада зарур чора–тадбирларни амалга ошириб келаётганига гувоҳ бўлишингиз мумкин.


Ниҳоят, Бош прокуратура вазиятга ойдинлик киритди ва Р.Қодиров ҳибсга олиниб, Жиноят кодексининг «товламачилик» (165-модда), «ҳокимият ёки мансаб ваколатини суиистеъмол қилиш» (205-модда) ва «пора олиш» (210-модда) моддалари бўйича айбланаётганини маълум қилди.\nОАВда тарқатилган маълумотларга кўра, А.Қодиров «Консул» хусусий адвокатлик идораси, консалтинг фирмалари, Bang&Olufsen, Choppard, Svarovski ва Montblanc каби люкс тоифадаги дўконлар хўжайинидир. Унинг адвокатлик идораси орқали прокуратура билан боғлиқ масалаларни «ҳал қилиш» нархи 250 минг доллардан 20 миллион долларгача бўлган.\nЯъни бой тадбиркорлар учун аввалига прокуратура орқали «муаммо яратилган», Рашид Қодировнинг ўғли уларга қудратли отаси соясида «холисона хизмат кўрсатган».\nМХХнинг собиқ раҳбари Рустам Иноятов қудрати «соя»сида орттирилган бойликлар унинг яқинлари номига дунёнинг турли давлатларида сақланаётганига оид маълумотлар ҳақида яқинда «Элтуз» нашри эълон қилган маълумотлар ҳам сўзимизни исботлаб турибди.\nБу маълумотлар яқинда Шавкат Мирзиёевнинг кўча жаргонида «ичкарига олинган» деб айтилаётган МХХ амалдорлари «булбулдек сайраётгани» ҳақидаги гаплари ортидан юзага чиқяпти.\nМирзиёевни «қаҳрамон» қилишга 10 минг овоз йиғилди\nКимлиги унчалик муҳим бўлмаган шахс томонидан «Менинг фикрим» ижтимоий порталида президент Мирзиёевга «Ўзбекистон қаҳрамони» унвонини бериш тўғрисида билдирилган таклиф ...


Ўзбекистон Республикасида диализ хизматларини кўрсатиш бўйича давлат-хусусий шерикчилиги лойиҳаси - Танловнинг эълон қилиниши – қизиқиш билдириш хатини тақдим этишга таклиф\nЎзбекистон Республикасида диализ хизматларини кўрсатиш бўйича давлат-хусусий шерикчилиги лойиҳаси - Танловнинг эълон қилиниши – қизиқиш билдириш хатини тақдим этишга таклиф Бош сахифа\nСоғлиқни сақлаш вазирлиги ва Молия вазирлиги\nЎзбекистон Республикасида диализ хизматларини кўрсатиш бўйича давлат-хусусий шерикчилиги лойиҳаси\nТанловнинг эълон қилиниши – қизиқиш билдириш хатини тақдим этишга таклиф\nЎзбекистон Республикаси Ҳукумати Соғлиқни сақлаш вазирлиги («ССВ») ва Молия вазирлиги («МВ») иштирокида, Ўзбекистон Республикасида жами бўлиб камида 2,200 мижозни қамраб оладиган диализ амбулатор клиникалар тармоғини қуриш ёки қайта тиклаш, жиҳозлаш, молиялаштириш ва эксплуатация қилиш (жумладан тиббий ва нотиббий хизматлар кўрсатиш) учун давлат-хусусий шерикчилиги («ДХШ») лойиҳасини («Лойиҳа») амалга оширишни режалаштирмоқда.\nРақобат асосида ўтказиладиган танлов жараёни орқали хусусий шерикни танлаб олишда кўмаклашиш учун, Ҳукумат Жаҳон банки гуруҳи аъзоси, Халқаро молия корпорациясини (ХМК) ўзининг етакчи маслаҳатчиси қилиб тайинлади. ХМК нинг лойиҳадаги ихтисослашган маслаҳатчилари булар RebelGroup (Голландия), Pinsent Masons (Буюк Британия) ва Kosta Legal (Ўзбекистон).\nЎзбекистон Республикаси Ҳукумати барча манфаатдор томонларни Лойиҳа бўйича танловда қатнашиш учун қизиқиш билдириш хати тақдим этишларини сўрайди. Танлов ғолиблари мамлакатдаги ўсиб бораётган бозордан манфаат кўради ҳамда мамлакатда амалга ошириладиган биринчи ДХШ лойиҳаларидан бирида иштирок этиш имкониятига эга бўлади.\nХалқаро тендер жараёни доирасида танлов ғолиблари аниқланади ва улар билан ДХШ бўйича узоқ муддатли келишувлар (тахминий муддати – 10 йил, аниқ муддатлари белгиланади) имзоланади. Танлов икки босқичда ўтказилади. Биринчи босқичда хусусий компаниялар дастлабки квалификация учун ҳужжат топширишлари талаб этилади. Иккинчи босқичда, дастлабки квалификациядан ўтган компаниялар ўзларининг техник ва молиявий таклифларини тақдим этадилар.\nДиализ хизматини кўрсатиш тажрибасига эга компаниялар Лойиҳада ва танловда иштирок этиш учун қизиқиш билдириш хати – дастлабки аризаларни - тақдим этишлари сўралади. Қизиқиш билдириш хатлари 3 варақдан ошмайдиган ва кўрсатиладиган диализ хизматининг қисқача тавсифи билан ва қуйидаги жадвални тўлдирилган ҳолда инглиз, ёки ўзбек, ёки рус тилларида 2019 йил 4 мартгача қуйидаги манзилга (www.minzdrav.uz) юборилиши лозим.\nТанлов пайтида бўладиган коррупция ҳолатлари ҳақида зудлик билан Ўзбекистон Республикаси бош прокуратурасининг қуйидаги ишонч телефони орқали (+998 71 2324540) хабар беришингизни сўраймиз\nЎзРес Соғликни сақлаш вазирлиги\nЭл. манзил: info@minzdrav.uz\nХМК – Бош Маслаҳатчи\n+ 996 (312) 626141\nжадвал ( тўлдирилиши ва қизиқиш билдириш хати билан тақдим этилиши керак )\nИлтимос, компаниянгиз диализ хизматлари кўрсатадиган мамлакатларни санаб ўтинг\n1 -мамлакат номи\n2-мамлакат номи … Н\nГемодиализ хизматлари кўрсатилиши бошланган сана. Давлат ва/ёки хусусий мижозларга хизмат кўрсатиладими?\nИлтимос, бир йил давомида диализ хизматлари кўрсатилган мижозларнинг ўртача сонини кўрсатинг, сўнгги беш йиллик учун\nБарча бўлимлардаги тўлиқ иш кунида ишлаётган нефрологлар сони\nКомпаниянгиз перитонеал диализ хизматлари кўрсатадими ва қайси мамлакатларда?\n2017 ва 2018 йиллар учун диализ хизматлари кўрсатишдан тушган умумий даромад (АҚШ долларида)\nКомпания активларининг соф қиймати* АҚШ долларида\n*Активларнинг соф қиймати қуйидагича ҳисобланади – сотиб олиниши учун ариза берилган ва сотиб олинган акциядорлик капитали қўшув заҳиралар, айирув қайта баҳолаш учун заҳиралар қўшув бошқа кўзда тутилмаган ва ҳисобдан чиқарилмаган харажатлар қўшув иштирокчилар/акциядорлар ўртасида тақсимланмайдиган заҳиралар.\nСайтдан рўйхатдан ўтган фойдаланувчилар сони: 27253


2022 жылдың 25 қаңтар 2022 13:15\nNUR-SULTAN. Кazinform - Бугун Ҳукумат мамлакатнинг 4 та ғарбий вилоятини ривожлантириш бўйича комплекс режани қабул қилди, деб хабар беради Кazinform мухбири.\n– Ғарбий ҳудудларнинг ўзига хос хусусиятлари ва мамлакатимиз иқтисодиёти ривожига қўшаётган ҳиссасини инобатга оладиган бўлсак, мазкур ҳудудларни ижтимоий-иқтисодий жиҳатдан янада ривожлантириш, аҳоли фаровонлигини ошириш ғоят долзарб масаладир. Ўтган йили Манғистау ва Атирау вилоятлари бўйича комплекс режалар қабул қилинган эди. Уларни такомиллаштириш ва қўшимча маблағ билан таъминлаш керак. Ақтўбе ва Ғарбий Қозоғистон вилоятларига келсак, минтақавий режалар бугун биринчи марта тасдиқлаш учун тақдим этилди», — деди бош вазир Алихан Смаилов.\nУнинг сўзларига кўра, комплекс режалар нафақат иқтисодиётнинг айрим тармоқларини ривожлантириш, балки аҳолини сифатли сув билан таъминлаш, таълим ва соғлиқни сақлаш хизматларидан фойдаланиш, янги иш ўринлари яратиш каби муҳим масалаларни ҳал этишга ҳам қаратилиши керак.\n«Масалан, Ақтўбе вилоятида 2025 йилгача саноат ҳажмини 2,8 триллион тенгега етказиш ва 39 мингдан ортиқ қўшимча иш ўринлари яратиш режалаштирилган. Ғарбий Қозоғистон вилоятида 2000 км дан ортиқ электр узатиш линиялари модернизация қилинади, бу эса тармоқларнинг эскиришини сезиларли даражада камайтиради. 38 мингдан ортиқ янги иш ўрни яратилади. 2,1 триллион тенгега яқин хусусий инвестицияларни жалб этиш режалаштирилган. Атирау вилоятида электр узатиш линияларида тез-тез содир бўладиган аварияларнинг олдини олиш учун тегишли чоралар кўрилади. 40 мингдан ортиқ янги иш ўрни яратилади. 8,3 триллион тенгега яқин хусусий инвестицияларни жалб этиш режалаштирилган», — деди у.\nБош вазирнинг сўзларига кўра, Манғистау вилоятида сув танқислигини ҳисобга олиб, 9 та сувни чучуклаштириш заводи ва ускунасини қуриш ҳамда кенгайтириш назарда тутилган. Шунингдек, 55 мингдан ортиқ иш ўрни яратиш режалаштирилган.\n«Ҳужжатларда буджетдан ташқари маблағларни жалб қилишга устувор аҳамият берилган ва шуни таъкидламоқчиманки, бу жуда маъқул. Асосийси, вилоят аҳли имкон қадар ижобий ўзгаришларни ҳис қилиши керак. Улар келажакка ишонч билан қарашлари, ишлашлари, пул топишлари, бизнесларини ривожлантиришлари, яхши даволанишлари, сифатли таълим олишлари керак. Аҳолининг ҳаёт сифатини сезиларли даражада яхшилаш учун барча имкониятлардан фойдаланиш зарур. Биз одатда ҳужжатларни тасдиқлаймиз. Миллий иқтисодиёт вазирлиги, ҳокимликлар, манфаатдор давлат органлари ва ташкилотларига комплекс режадаги чора-тадбирларнинг ўз вақтида ва сифатли бажарилишини таъминлашни топшираман», — деди Алихан Смаилов.\nБасты сөздер: Ҳудудларни ривожлантириш, Ҳукумат мажлиси, ҚР Бош вазири,\nҚазақстандықтар тұтынатын қанттың 70 пайызы сырттан әкелінеді\nҚазақстанда коронавирус бір тәулікте 11 адамнан анықталды\nҚазақстан денсаулық қауіпсіздігі рейтингінде 195 елдің арасынан 55-ші болды\nҚазақстан аумағында 4,5 балдық жер сілкінісі болды\nДайын металл өнімдері Ресейден қымбат бағамен импортталуда - министрлік\n2050 жылға қарай 216 млн адам қуаңшылық зардабын тартады\nҚазақстан Германиямен стратегиялық серіктестікті дамыту әрі нығайту бағытын мүлтіксіз ұстанады\nБҚО-да қаңғыбас ит-мысықты биозарарсыздандыруға 65,5 млн теңге бөлінді\nГермания Қазақстан экономикасына 5,5 млрд доллар инвестиция салды\nСот Елжан Біртановқа қатысты қылмыстық істі тоқтатудан бас тартты\nҚазақстандағы металл қалдықтарының басым бөлігі отандық кәсіпорындарда өңделеді\nГерманиядан Қазақстанға салынатын тікелей инвестиция қайта қалпына келе бастады\nБілім және ғылым министрлігі оқушы зорланған жекеменшік мектепті тексереді\nАқтау маңында белгісіз сұйықтық құйылған шөлмектер табылды\nАлматыда маусым айында жаңа екі метро бекеті ашылады\nРоман Скляр Қазақстанның инвестицияға тартымдылығының үш факторын атады\nҚытайлықтар Сәбиттің ерлігіне де, терезенің сапасына да тәнті болды\nУкраинадағы әскери қақтығыс жақын уақытта тоқтамайды - БҰҰ


Шота Арвеладзе: Рақибга келаси ўйинларда омад тилайман\n28 май, 2018, 21:48\nХабарингиз бор бундан бироз аввалроқ Ўзбекистон кубоги нимчорак финал босқичи доирасидан ўрин олган "Ифтихор" ҳамда "Пахтакор" (0:6) жамоалари ўртасидаги баҳс ўз ниҳоясига етди. Учрашувдан сўнг ўтказилган матбуот анжуманида "шерлар" устози Шота Арвеладзе ўзининг ўйин ҳақидаги фикрларини билдириб ўтди.\n- Рақиб стадиони тайёр бўлмагани сабабли қулай шароитли стадион ва сифатли майдонда футболни ўйнашни хоҳлади. Бунинг учун уларга раҳмат айтаман. Чунки футболни биринчи ўринда яхши майдонда ўйнашга интилиш лозим. Про-лига иштирокчиси бўлган ушбу жамоага чемпионат учрашувларида омад тилаб қоламан.\nЎйинга келсак, бугун кўпроқ ўйин амалиёти камроқ футболчиларга ишонч билдирдик. Уларнинг кучини расмий учрашувда текшириб олдик. Ўйин ва натижа қай даражада ҳаракат қилганимизни кўрсатиб турибди.


Тошкентда 1,5 яшар бола 11-қаватдан тушиб кетиб, ҳалок бўлди — видео – Bugun.uz\nЖамият, Тошкент ш. - 23:52 · 01.05.2022\nТошкентда 1,5 яшар бола 11-қаватдан тушиб кетиб, ҳалок бўлди — видео\nТошкент шаҳар Шайхонтоҳур туманида 1 май куни 1,5 яшар бола 11-қаватдан тушиб кетиб, ҳалок бўлди. Бош прокуратура ҳолат юзасидан «Bugun.uz»га маълумот берди.\nКелтирилишича, шу куни Шайхонтоҳур тумани Ички ишлар органлари фаолиятини мувофиқлаштириш бошқармаси навбатчилик қисмига Чақар маҳалласи 2-a уйнинг 11-қават ойнасидан икки ёшли бола тушиб кетгани тўғрисидаги хабар келиб тушган.\nЎрганиш натижасида 2020 йилда 21 ноябрда туғилган Имомалиев Ҳасан 2022 йил 1 май куни Самарқанд дарвоза кўчаси Чақар маҳалласида жойлашган 2-а уйнинг 11-қават 52-хонадонида 1989 йилда туғилган онаси Норқобилова Гулчехра уй ишлари билан банд бўлган вақтида қаровзиз қолиб кетгани аниқланган.\nМаълум бўлишича, хонадоннинг кириш йўлаги чап томонидаги биринчи хонада ойна очиқ қолган, бундан ташқари, унда ҳимоя тўсиғи ҳам бўлмаган. Бунинг оқибатида ойна ёнида бўлган диван устида уйнаб турган Ҳ. Имомалиев шу жойдан пастга кўп қаватли уйнинг кириш йўлаги томонга тушиб кетган.\nАввалроқ Россияда ўзбекистонлик 6 ёшли бола 4-қаватдан тушиб кетганди.


Ўзга юрт фуқаролигини қабул қилиш масаласи | ukkosha.shosh.uz\nБош саҳифа » Илм » Ўзга юрт фуқаролигини қабул қилиш масаласи\nБугунги кунда глобаллашув жараёнлари, фан ва техниканинг тезлик билан ривожланиши натижасида инсонлар тарихда бўлмаган кўплаб имкониятларга эга бўлмоқдалар. Жумладан, бир мамлакат фуқароси вазият тақозоси билан бошқа юрт фуқаролигини осонлик билан қабул қилмоқда. Мусулмон уламолар барча масалаларда бўлгани каби бу масалада ҳам шариат ҳукмларини шарҳлаб беришган. Замонавий Ислом фиқҳида ушбу масала “тажаннус” (تجنس) деб аталмоқда. Масаланинг асосий моҳияти мусулмонларнинг аҳолисининг кўпчилик қисмини бошқа дин вакиллари ташкил этадиган давлатлар фуқаролигини олиш борасидадир.\nАлбатта, бошқа дин вакиллари истиқомат қиладиган давлатлар фуқаролигини олишнинг шаръий ҳукми шароит, вазият ва фуқаролик олиш мақсадларига қараб белгиланади.\nАгар бирор мусулмоннинг ўз ватанида жонини сақлаш имкони бўлмаса, ўз динини сақлаш ва борган юртидаги кенг ёйилган разил ишлардан узоқ бўлиш шарти билан бошқа дин вакиллари яшайдиган давлатнинг фуқаролигини олиши ҳеч қандай кароҳиятсиз жоиз бўлади.\nШунингдек, ўз юртида зарурий эҳтиёжлар учун ишлаб касб қилиш имконияти бўлмаса ва зикр қилинган давлатлардан бошқа ерда бунинг имконини топмаган ҳолатда ҳам ўша давлатлар фуқаролигини олса бўлади. Чунки касб қилиш ҳаёт учун зарур ишлардан ҳисобланади. Шариат касб кор қилиш учун маълум жойни чегаралаб қўймаган. Аллоҳ таоло айтади: “У (Аллоҳ) сизларга Ерни хоксор (бўйсунувчи) қилиб қўйган зотдир. Бас, у (Ер)нинг ҳар томонида (саёҳат, тижорат ёки деҳқончилик қилиб) юраверингиз ва (Аллоҳнинг берган) ризқидан тановул қилингиз! (Қиёмат куни) тирилиб чиқиш Унинг ҳузуригадир”.\nМусулмон киши агар ўз юртида ишлаб ризқ топиш имконияти бўла туриб, дабдабали ҳаётни хоҳлаб ўзга дин вакиллари яшайдиган юртларга кетадиган бўлса, бу иш кароҳиятдан холи бўлмайди. Тажриба шуни кўрсатадики, бундай йўл тутган кишилар диний ва ахлоқий меъёрларда бир мунча камчиликларга йўл қўядилар.\nБундан ташқари ҳеч қандай заруратсиз ўзга дин вакиллари яшайдиган давлатларда яшашга ҳаракат қилиш фарзандлар тарбиясида ҳам бир қанча салбий ўзгаришлар бўлишига олиб келиши мумкин.\nШунингдек, аҳолисининг кўпчилик қисмини ўзга дин вакиллари ташкил этадиган (бугунги Ғарб) давлатлар фуқаролигини олишдан мақсад ўша давлат фуқаролигини улуғлаш ёки у билан фахрланиш ҳамда уни мусулмон давлатлар фуқаролигидан устун қўйиш бўлса, бу иш мутлақо ҳаром ҳисобланади. Бу борада далил келтиришга ҳам ҳожат йўқ.\nМанба: Муфтий Тақий Усмонийнинг “Буҳус фи қозоя фиқҳийя муосира” китоби асосида тайёрланди, 329-331 бетлар\nАввалги: Жума мавъизалари (видео). Ўз жонига қасд қилиш – гуноҳи кабира\nКейинги: Албатта, намоз фаҳш ишлардан тўсади


Жиззахликлар кафтдек ердан салмоқли даромад оляпти | O'zLiDeP\nЖиззахликлар кафтдек ердан салмоқли даромад оляпти\nҲозир айни экин-тикин мавсуми. Шу боис фурсатни қўлдан бой бермай, кафтдек ердан самарали фойдаланиш лозим. Бу эса аҳоли бандлиги ҳамда турмуш фаровонлигини таъминлашда муҳим аҳамият касб этади. Зеро, ўзбек халқи азалдан ерга муҳаббат қўйиб, томорқадан унумли фойдаланиб келган.\nОлий Мажлис Қонунчилик палатаси Спикер ўринбосари, O'zLiDeP фракцияси раҳбари Актам Хаитов бошчилигидаги бир гуруҳ депутатлар аҳолининг томорқадан самарали фойдаланиш ҳолатини ўрганиш мақсадида Жиззах вилоятида бўлишди.\nДастлаб халқ вакиллари Янгиобод туманида пандемия даврида Президентимиз томонидан қабул қилинган фармон ва қарорларнинг ҳамда видеоселектор йиғилишларида белгилаб берилган муҳим вазифаларнинг ижроси билан танишди.\nМулоқотлар давомида вақтинча ишламаётган ва ёрдамга муҳтож оилаларни аниқлаб, уларни манзилли асосда озиқ-овқат ва дори-дармон билан таъминлаш лозимлиги таъкидланди. Халқимиз орасида томорқасидан юқори ҳосил олаётган омилкорлар тажрибасини оммалаштириш, томорқаларда бозорбоп экинлар экилишини ташкил этиш ва ердан йилига 2-3 маротаба ҳосил олиш зарурлиги қайд этилди.\nТумандаги “Янгиобод” МФЙ ҳудудида жойлашган “Муллажонов Ўткиржон” ишлаб чиқариш кооперативида 70 нафар ишсиз фуқаро жалб қилинган. Ҳар бир кооператив аъзосига 0,5 сотихдан ер майдони ажратилиб, Бандликка кўмаклашиш давлат жамғармаси маблағлари ҳисобидан 156,1 млн. сўмлик маблағ ўтказиб берилган ва гилос кўчати экиш ишлари амалга оширилган.\nХалқ вакиллари мазкур учрашувлари чоғида 35 гектар майдонда ташкил этилган “Муллажонов Ўткиржон” ишлаб чиқариш кооперативида ҳам бўлиб, бу ерда барпо этилган янги интенсив боғ билан танишди.\nШунингдек, ташриф давомида “Истиқлол баҳори” томорқа хизмати МЧЖ томонидан 60 сотих майдонда қурилган замонавий иссиқхонада етиштирилаётган қишлоқ хўжалиги маҳсулотлари ва томорқа экинларини ҳам кўздан кечирди.\nШароф Рашидов туманидаги аҳоли томорқасига ишлов бериш учун туман ҳокимлиги томонидан 40 та мотокультиватор олиб келинган. Айни пайтда 120 нафар ёшлар тумандаги 48 та маҳалла фуқаролар йиғинига хизмат кўрсатиб келмоқда.\nСпикер ўринбосари бошчилигидаги депутатларнинг навбатдаги манзили Ш.Рашидов тумани “Янгиобод” МФЙ бўлди. Бу ерда улар аҳолининг томорқалардан фойдаланиш ҳолатини ўргандилар.\nМаҳаллада сабзавот экмаган хонадонни топиш мушкул. Миришкорлар бодринг, помидор, булғор қалампири, кўкат етиштиришда вилоятликларга намуна бўлиб келмоқда. Айниқса, “Туёқли” маҳалла фуқаролар йиғинида яшовчи Қ.Мўминов, Р.Исматов, М.Қўшмуродова, М.Исмаилов, Ш.Маматқулов, Ж.Муродов, Б.Жўраевлар томорқа ҳадисини олганлардан.\nДепутатлар ушбу хонадонларга кириб, бу ерда етиштирилаётган маҳсулотларни кўздан кечирди. Президентимиз раислигида ўтказилган йиғилишларда белгиланган вазифалар ҳамда давлатимиз раҳбарининг фармон ва қарорлари ҳақида маълумотлар берди.\nУчрашувлар давомида фойдаланилмаётган томорқалар ҳам кўздан кечирилди. Бундай ерларга ишлов берилиб, керакли минерал ўғит, уруғ, кўчатлар келтирилди ва экин экишда кўмаклашилди. Энг муҳими, фуқароларга томорқачилик сир-асрорлари ўргатилиб, томорқа қўшимча даромад манбаи экани тушунтирилди.


Қирғизистондаги ягона ҳайвонот боғи ўзининг биринчи шерига эга бўлди | ҚИРҒИЗИСТОН ЯНГИЛИКЛАРИ\nҚирғизистондаги ягона ҳайвонот боғи ўзининг биринчи шерига эга бўлди\nҚоракўлдаги ҳайвонот боғи Доғистондан тўққиз ойлик шер боласини совғага олди. Униг отаси боласини келажакдаги рақиби қатори кўришни бошлаб, ҳужум қилаверганидан уни Қирғизистондаги ягона ҳайвонотга беришга қарор қилинган.\nСимба деб аталган ёш шер ҳозирда Бишкекда, йўл қийинчиликларидан сўнг дам олиб, ветеринарларнинг назоратидан ўтмоқда, деди Kloop.kgга ҳайвонларни ҳимоя қилиш бўйича”Бугу-Эне” жамоат жамғармасининг президенти ҳамда Қирғизистондаги ягона ҳайвонот боғининг директори Салтанат Сейитова.\nУнинг айтишича, Симба — Қирғизистондаги биринчи шер. У фондга доғистон ҳайвонот боғидаги ота шернинг боласини келажакдаги рақиб қатори кўриб, унга ҳужум қила бошлагани сабаб берилган.\n“Симба тўққиз ойлик бўлди. Жиддий жароҳати йўқ, пешонаси билан тумшуғигина бир оз шилинган. Бунинг бари тузалиб кетади. Аҳволи яхши, овқатни ҳам яхши еяпти”, — деди Сейитова.\nШер боласи Бишкекда бир ой карантинда бўлади, ундан кейин у учун кенг қафас тайёрланган Қоракўлдаги ҳайвонот боғига юборилади. Сейитова Симбанинг ҳайвонот боғидаги ҳаёти учун барча керакли шароитлар тузилишини таъкидлади.\n“Шер алоҳида сақланади. Бу бизнинг ҳайвонот боғидаги ёлғиз шер бўлади. У стрессдан қутилиб, хотиржам юра бошлайди. Кенг қафасда у ўзини яхши кўришларини тушуниб, томошага келганларга ўз қиёфасини кўрсатади”, — деди Сейитова.\nҚоракўл ҳайвонот боғи — Қирғизистондаги ягона ҳайвонот боғидир. У 1987-йили қурилган. Бу ерда айиқлар, япон маймуни, ламалар каби 130дан ошиқ ҳайвонлар сақланади.\nФото: "Бугу эне" фондининг "Фейсбук"даги саҳифасидан олинди\nАввалги мақолаТуркия: Анқарадаги портлаш 34 кишининг ҳаётига зомин бўлди\nНавбатдаги мақолаВидео: Бойконурдан Марсга ракета учирилди


Орамиздан кетган Рауф Парфи\n"У ажойиб ва ғаройиб, гўзал, ниҳоятда гўзал, гуноҳларини тутдек тўккан инсон эди."\nРауф ака хафа бўлишни билмасди.\nУстоз Рауф Парфи "Орамиздан кета туриб" иборасини кўп ишлатар эди. Масалан, суҳбат асносида "… деди у орамиздан кета туриб" деб қўяр эди.\nЎз ибораси билан айтганда, устознинг орамиздан кетганига ҳам олти йил бўлибди. Олти йилдан бери Рауф Парфисиз яшамоқдамиз. Лекин унинг дарвишона қиёфаси, шеър ўқишлари, ҳазил-ҳузиллари ҳамон кўзларимизнинг ўнгида.\nМен Рауф Парфи шахсиятини чуқур билиш жиҳатидан мақтана олмайман. Аммо, 1995 йил ёзидан токи 2004 йил ёзигача - тўққиз йил мобайнида кўп бора суҳбатлашиб шахсиятининг баъзи қирраларини кўрдим, тушундим. Назаримда, устоз ҳеч кимдан хафа бўлмаган. Яъни содир бўлган воқеликни худди туш каби қабул қилган.\nХафа бўлиш туйғусидан кейин туғилганман, - дерди у, - Мени хафа қилишнинг турли усулларини ўйлаб топишади. Энди иш столим ғаладонидан қўлёзмаларимни ўғирлаб кетадиган бўлишибди…\nБу гапларни айтганида устоз "Жаҳон адабиёти" журнали таҳририятида ишлаётган эди. Ҳаммуаллифликда қилган таржималарим - ХХ аср олмон шеъриятидан намуналарни устозга топширган эдим. Ўғирланган қўлёзмалар ичида ўша битиклар кетган шекилли, ҳеч топилмади.\nРауф акани яхши кўрадиган аёллар амалга оширарди бу ишни. Жаҳлини чиқариб эътиборини ўзига жалб этиш учун.\nРауф ака пул санашни ёқтирмасди.\nКафега кириб овқатланиб, у-бу нарса ичсак, ҳақини тўламоқчи бўлиб чўнтакка қўл юборсам, менинг олдимга пул санаманг, дер эди. Мол-дунёга, менимча, умри мобайнида парво қилмаган. Шунингдек, кимдир пакетга солиб пул берса, санаб кўрмасди.\nБир гал ичкилик мавзуида гап борганида: " Сиз ўзи мулойим одамсиз. Лекин ичсангиз ваҳшийга айланасиз. Ваҳший!", - деди. Мен ўзимнинг бу қусурим ҳақида кўп уйлаб кўрдим ва нега шундай ҳолат содир бўлишини ҳеч тушуна олмадим.\nУстоз ичишнинг беозор усулларини биларди, ҳеч кимга сездирмасдан ҳўплаб-ҳўплаб, кам-кам ичарди, суҳбат асносида бировга оғир ботадиган ибораларни ишлатмасди, ҳаттоки, "Зулм" сўзини чиройлигина алфозда айтардики, инсон сўз ҳуснига қойил қолиши мумкин эди. Сўкинганини эслай олмайман. Ҳа… дарвоқе… Кунлардан бир куни хотинига "Синекдоха!" деб сўккан. Бу адабий термин маъносини англамаган хотини шунда йиғлабди.\nҒалати саволлар беришарди устозга.\nБир гал "Ёзувчи"нашриёти йўлагида турганимизда мухлисларидан бири:\n- Рауф ака , аёлларингиз кўплигини биламиз. Фарзандларингиз ҳам кўпдир. Бу ёғи нима бўляпти? - деб астойдил қизиқиб сўради.\n- Бу ўзи…, - деди устоз кулимсираб, - қудуққа ўхшаган нарса экан. Қазийсан: одам чиқади. Яна қазийсан: одам чиқаверади.\nАжобтовур гапларни эшитган мухлис ҳайрон бўлди. Бир-икки эшитгувчилар ёнимиздан кулиб ўтиб кетишди.\nКимларгадир телефон қилса, нариги ёқда "Кимсиз?" сўроғи янграса "Рауф Парфи деган девонаман" - деб қўярди. Ҳақиқатдан у девона - шеър ва ишқ йўлидаги савдойи инсон эди.\nУ ҳамма нарсасини оз-оздан йўқота бошлади: уйини, аёлларини, пулини, дўстларини, шогирдларини. Охир - оқибат ўзи ҳам биздан узоқ-узоқларга йўқолиб кетди. Лекин унинг сиймосини ўйласанг ич-ичинг ёришгандек туюлади. У ажойиб ва ғаройиб, гўзал, ниҳоятда гўзал, гуноҳларини тутдек тўккан инсон эди.


ЮЗ КЎРКИ СОҚОЛМИ? — Пахтакор29\nЮЗ КЎРКИ СОҚОЛМИ?\nЙигирмага ҳам кирмай,\nҲеч нарсага улгурмай.\nСоқол қўйиб олибди,\nКимга ўхшаб қолибди.\nБўлиб қолдим ҳангу-манг,\nАста дедимку, «аттанг».\nТаажубки бу не ҳол,\nОтасида йўқ соқол.\nХорижда бўлса бордир,\nБизда эса бекордир.\nБундайлар йўлин тутманг,\nЭмас сўзим ҳасад, кек,\nБуюк миллатмиз ўзбек.\nСенга нима деб ола,\nАйтиб куйдим Камола.\nҲает ҳаракат демак.\nУни англамоқ керак.\nҲамма гап ўзимизда,\nСоғлик ўз қўлимизда.\nКимки юрса пиёда,\nУмри бўлар зиёда.\nМусаффо тоза ҳаво,\nҲар дардга бўлар даво.\nЮринг доим югуриб.\nСизга бадан тарбия,\nКим бўлса кам ҳаракат,\nВазн қўяр нафақат.\nҚони яхши юрмайди,\nКасалдан ҳеч чиқмайди.\nҚани дўстлар шошилинг,\nБўлинг эпчил ва чаққон\nЖўр бўлар Ўзбекистон\nАндижон вилояти Избоскан тумани 25-ўрта мактабнинг Ўзбек тили ва адабиёти фани ўқитувчиси


Ер орбитасида Cygnus юк фазо кемасини ёқиб юборишди\n15:57 / 23.11.2016 3486\nФазода аланга тарқалишини ўрганишга оид Saffire-II деб номланган тажриба Cygnus юк фазо кемаси бортида ўтказилмоқда. У 22 ноябрда Халқаро космик станциясидан ажралган эди, деб хабар қилмоқда НАСА агентлиги.\nФазо кемаси ХКСдан ажралганидан сўнг, тажриба бошланганини билдирувчи телеметрия келган. Умуман, Cygnus фазо кемаси Ерга тушгунча, 9та намуна (турли зичликдаги кремний ва шишапластикдан ясалган материаллар) ёқилади. Уларнинг эни 5 см ва узунлиги 30 смни ташкил этади.\nТажрибани ўтказишдан мақсад, турли материалларнинг паст тортиш кучи шароитида ёниш хоссаларини ўрганишдир.\nУмуман, НАСАга кўра, Cygnus 27 ноябрь куни Тинч океани устида Ер атмосферасига ҳақиқатдан ёниб кетади.\nФазода фавқулодда вазиятга учраган «Союз МС-09» кемаси экипажи Ерга қайтди\n“Союз-ФГ” ракетаси октябрдаги фалокатдан кейин илк бор ХКСга учирилди\n“Союз” кемаси 3 фазогир билан Ерга қайтди


Дубайда илк учар-мотоцикл намойиш этилди » Скачать музыку бесплатно новинки музыки 2016-2017\nДубайда илк учар-мотоцикл намойиш этилди\nКомментариев: 0 Просмотров: 398 Дата: 5-12-2015, 13:50 ELLO Дубайда ўтказиладиган Middle East Extreme Sports Expo кўргазмасида жаҳонда биринчи бор яратилган учувчи мотоцикл намойиш этилди. Bay Zoltan Nonprofit венгер компанияси инженерлари ишлаб чиқарган мотоцикл номи — Flike Tricopter. Учар-мотоцикл шу йил мартида биринчи марта парвоз қилганди, ҳозир инженерлар рисоладаги ҳолга келтиришди. Flike Tricopterнинг карбонпластикадан ясалган уч жуфт парраги бор. Электромотор ҳаракатга келтиради. Мотоцикл вазни 250 кг бўлиб, 30 м баландликда соатига 100 км тезликда уча олади. Заряди 40 дақиқага етади. Мотоучар ҳайдовчиси парраклар тезлигини ўзгартириб ҳаракатни бошқара олади. Ишлаб чиқарувчилар бу ноодатий транспорт қутқарув амалиёти, одамларни қидириш, ўт ўчириш ва видеокузатув, полиция ва чегарачилик ишларида фойда беришини айтишмоқда. Интернет сайтлари хабарига кўра, келгуси йил бошидан сотувга чиқади. Учар-мотоциклнинг ўзи каби нархи ҳам осмонда – 200 минг доллар.


Маънавий қиёфани йўқотманг\nБугунги кунда вайронкор кучга эга бўлган порнографиянинг тарғиботи жиноятга етакловчи куч сифатида намоён бўлаётгани ҳеч кимга сир эмас. АҚШнинг Юта университети психологи Виктор Клайн (Dr.Victor B.Cline)нинг таъкидлашича, инсонда порнографияга ўрганиш аввал ҳиссиётлар, сўнг онг хиралашувига олиб келади ва бу каби босқичлар жамиятда зўравонлик, шафқатсизлик каби жиноятларнинг келиб чиқишига бош сабабчи бўлади.\nХорижнинг криминал дунёсида 5 нафар ўғил бола ўлимига алоқадор жиноятчи сифатида танилган Артур Гари Бишоп руҳшунос билан суҳбати жараёнида “Порнография менинг қулашимни белгилаб берди” деган эди. 28 нафар аёлнинг қотилига айланган Тед Банди эса ўз вақтида порнографияга муккасидан кетган мухлис сифатида таърифланган.\nЖамиятнинг порнографиядек жирканч иллатига қарши курашиш мақсадида мамлакатимиз ҳудудига ушбу тавсиф ва тасвирли ҳар қандай кўринишдаги материалларни олиб кириш, намойиш қилиш, кўпайтириш, тарқатиш тақиқланади. Бу ҳаракатларнинг таг замири энг аввало ёшларимизни турли ёт иллатлардан ҳимоялаш, уларнинг ҳали тўла шаклланмаган руҳиятини соғлом сақлаб қолишга қаратилган.\nСурхондарё вилоятининг чегара-божхона комплекслари ва постлари орқали ўтаётган айрим йўловчилар томонидан ушбу турдаги қоидабузарликлар ҳамон содир этилаётгани, албатта, афсусланарли.\nМасалан, “Сариосиё” темир йўл чегара божхона пости орқали ҳаракатланаётган хорижлик 20 ёшли Н.Кибриёнинг қўл юклари орасидаги телефони божхона кўригидан ўтказилганда, унинг хотирасида 26 дона беҳаё мазмундаги роликлар мавжудлиги аниқланди.\nКибриё бу телефон унинг шахсий мулки, унда сақланаётган маълумотлар тўғрисида ўзи жавобгар эканлиги, бундан ташқари Ўзбекистонда порнографик материаллар тақиқланганлиги ҳақида биринчи марта эшитаётганлигини эътирозли оҳангларда таъкидлади. Аммо қонунни билмаслик жавобгарликдан озод этмайди.\nСуд қарорига кўра Н.Кибриё Ўзбекистон Республикаси Маъмурий жавобгарлик тўғрисидаги Кодекснинг 189-моддасида назарда тутилган ҳуқуқбузарликни содир этган деб топилиб, унинг 1 миллион 200 минг сўмга баҳоланган “Samsung Galaxy J3 Duos” русумли телефон аппаратидаги беҳаё тасвирлар мутахассис томонидан тозалангач, давлат эгалигига ўтказилиши кўрсатилди.\nУшбу мазмундаги 98 дона видеороликларни ўз телефонида сақлаб келаётган ҳамюртимиз Б.Лочин “Москва-Термиз” рейси билан Сурхондарёга учиб келганида, божхоначилар томонидан тўхтатиб қолинди. Телефон аппаратидаги порнографик материаллар ҳақида сўралганда, Б.Лочин бир муддат илгари 2 минг Россия рублига телефон сотиб олганини ва ушбу телефон аппаратидан шу вақтга қадар ўзи билан бир қаторда бошқа танишлари ҳам фойдаланиб келганлигини таъкидлади.\nУнинг лоқайдлиги қимматга тушди. “Ўзига эҳтиёт бўлмаган, қўшнисини ўғри тутган” бу қоидабузар фуқарога нисбатан Ўзбекистон Республикаси жиноят кодексининг 130-моддаси 3-қисми аломатлари билан жиноий иш қўзғатилди.\nЯна бир ҳолатда Сурхондарё божхона масканларидан транзит тарзида ўтаётган чет эл фуқароси Б.Темурнинг қўл юклари соҳа ходимлари томонидан текширилганда, ушбу йўловчининг телефон хотирасида 506 дона беҳаё видеолавҳалар болиги аниқланди.\nУшбу мазмундаги видеоларнинг кўплигига кўра 42 ёшли “рекордчи”дан ушбу ҳолатга аниқлик киритиш сўралганда, у қилмишидан уялдими ёки ўзини алланечук ҳис қилдими, божхоначилар қаршисида оёғи “ер чизиб” қолди. Бу қилмишини изоҳлашга ҳатто тайинли сўз ҳам топа олмади. Суд қарори билан тегишли жазога тортилган “уялчанг рекордчи”нинг беҳаёликка йўғрилган телефони хотираси тозалангандан сўнг, давлат эгалигига ўтказилиши белгиланди.\nЮқоридаги маълумотлар билан танишиб чиққач, ушбу мазмундаги турли ахборотларни Интернетдан исталганча юклаб олиш на божхона ва на бошқа чегараларга бўйсунмайди, уларни Ўзбекистон ҳудудида бўла туриб ҳам, бемалол олиш мумкин дейишингиз мумкин. Лекин, унутманг бунинг учун ҳам миллий қонунчилигимизда қатъий жавобгарлик белгиланган!\nАслида, ўзини заррача бўлса-да виждонли, одоб-ахлоқли деб биладиган кишилар учун бу каби қатъий қонун-қоидаларга эҳтиёж ҳам йўқ. Улар ор-номус ва шаънини сақлаб қолиш учун ҳам беҳаёлик кўчасига йўлламайдилар.\nЁт тушунчалар, бузғунчи ва вайронкор ғоялар, турфа яширин таҳдидларга қарши курашишни муқаддас бурч деб билган республикамиз божхоначилари эса бу йўлда ҳамиша сергак ва ҳушёр эканлигини унутмасангиз бўлгани.


Россиядаги тожикистонликлар сони 20 фоизга камайди\n17:13 / 20.07.2015\n2015 йилнинг 1 июль ҳолатига кўра Россиядаги Тожикистон фуқаролари сони ўтган йилнинг шу даврига нисбатан 20 фоизга камайди. Тожикистон меҳнат, муҳожирлик ва аҳоли бандлиги вазири Сумангул Тағойзоданинг маълумот беришича, бунга Россиядаги иқтисодий инқироз ва муҳожирлик қонунчилигининг қаттиқлаштирилиши сабаб бўлган.\nАйтилишича, ҳисобот даврида Россия ҳудудида 1 000 543 Тожикистон фуқароси бўлган. Жорий йилнинг биринчи ярми давомида келганлар сони 638 900 кишини ташкил қилган. 2014 йили расмий органлар Россиядаги тожикистонликлар миқдорини 1.2-1.3 млн киши деб баҳолаган эди.


Руҳий ғалаба 10 — Dilkashradio.com\nРуҳий ғалаба 10\nАссалому алайкум ҳурматли азиз радиомиз мухлислари. Сизлар билан яна ҳаво мавжлари орқали дийдор учрашиб турганимиздан миннатдормиз. Бугун мен Ғолиббек сиз, азизлар билан, бир неча дақиқа давомида бирга бўламан. Худо Каломига кўра, фаришталарда маълум бир кўринишдаги тартиб мавжуд. Бу дегани қуйи лавозимдагиларнинг юқори лавозимдагиларга бўйсуниш тартиби.\nКелинг азиз мухлислар, бу ҳақда қисқача тўхталиб ўтайлик. Олий мартабага эга бўлган фаришталар, Яҳудо китобидаги 1 бобнинг 9 оятида Микойил фаришта, яъни «бош фаришта» ва яна «буюк ҳимоячи» ҳам деб аталган. Айнан шу Микойил «бош фаришта» деб тан олинган ягона фариштадир. У бу мартабага эга бўлган яккаю- ягона фариштадир.\nБош фариштанинг вазифаси Исроилни ҳимоя қилишдан иборат. У «Исроилни ҳимоя қилувчи Микойил» деб ёзади Дониёр китобининг 10 боби 21 ояти. Бундан ташқари Микойил илк ҳимоячилардан бири ҳам бўлган. Бу Худо фаришталарининг олий табақаси ҳисобланса керак. Эфесликларга мактубининг 3 боби 10 оятида Муқаддас Калом «самовотда ҳоким бўлган кучлар» ҳақида гапиради.\nКўпчилик Муқаддас Китоб изланувчилари бу жумлани бошқарувчи фаришталар, деб талқин қилиш мумкин, деган тахминга борадилар. Нима бўлганда ҳам, бу тоифадаги фаришталар ҳақида бошқа маълумотлар йўқ. Энди эса етук шахслар ҳисобланадиган фаришталар ҳақида бироз суҳбат юритсак. Микойил исмининг маъноси «Ким Худо суратига ўхшаш?» деганидир.\nУ юқорида айтиб ўтганимиздай, Муқаддас Каломда айтилган бирдан-бир бош фариштадир. Микойил Исроилнинг ҳимоячиси бўлиб, Буюк мусибат пайтида у шайтон ва унинг хизматкорларига қарши Исроил номи ҳаққи уруш эълон қилади. Бу хақида Ваҳий китобининг 12 боби 7 ҳамда 9 оятларида ўқиш мумкин. Микойил, шунингдек, ҳазрати Мусонинг жасади ҳақида иблис билан баҳслашади, аммо уни қарғашга журъат қилолмайди ва ҳукм қилишни Худога топширади.\nИегова гувоҳлари эса, Микойилни Исо Масиҳга қиёслайдилар. Бироқ, бундай қараш Раббимиз Исони шайтоннинг олдида ожиз қилиб кўрсатиб қўяди. Шу сабабдан, бундай тушунчани тўғри, деб қабул қилолмаймиз. Жаброил, Унинг исми «Худонинг одами» ёки «Худо қудратли» деган маънони билдиради.\nЖаброил фаришта ҳақидаги Муқаддас Калом оятларининг ҳар тўрттасининг бирида у Осмон Шоҳлиги режалари ҳақида хабар берадиган Худо элчиси сифатида қайд қилинади. У пайғамбарлар ва Исроил халқига кўриниб, уларга Худонинг Ҳазрати Исо ва Осмон Шоҳлиги тўғрисидаги режаларини тушунтириб беради. Муқаддас Каломнинг муҳим парчаларининг бирида Жаброил етмиш карра етти йиллик яъни, 490 йиллик давр воқеалари ҳақида тушунтириб бера олган. Азиз радио тингловчи биродарлар, шунинг билан бугунги эшиттиришимиз ўз ниҳоясига етди. Сизлар билан хайрлашар эканмиз, оилангизга марҳамат, барака ва тинчлик тилаб қоламиз.\nРуҳий ғалаба 158\nРуҳий ғалаба 257\nРуҳий ғалаба 3


27 май 2020, Тошкент вақти: 19:51\nТошкент вилоят, Янгийўл туманидаги пахта ва ғалла етиштирувчи фермерлар уларга мажбуран берилган ипак қуртини боқиш учун тут дарахтлари етишмаслигини айтмоқда.\nЎзининг асосий дала ишлари қолиб, пилла боқишга мажбурланаётган фермерларга кўра, бу йил уларга ўтган йилга нисбатан 3-4 баравар кўп пилла етиштириш мажбурияти юклатилган.\nТуман ҳокимлиги қишлоқ хўжалиги бўлими бошлиғи Озодлик саволларига жавоб беришни истамади. У ипак қурти боқиш учун "плантациялар етарли" эканлигини айтиш билан чекланди.\nЯнгийўл туманидан Озодликка мурожаат қилган, исми сир қолишини сўраган фермернинг ёзишича, ҳокимлик пилла етиштириш бўйича шартнома имзолашга мажбурламоқда:\n“Менга олти қути уруғ бериб, 360 кило пилла топшириш мажбуриятини юклашди. Лекин, ипак қуртини боқишга на озуқам, на жойим бор. Бунча қуртга озуқа топиб беришим учун мен бир ой пахта ва ғалламни йиғиштириб қўйиб, қишлоқма-қишлоқ барг излашим керак. Ҳокимлик ёки пиллани бажар ёки ерингни топшириб кет, деяпти”.\nОзодлик суҳбатлашган, исми сир қолишини сўраган бошқа фермернинг айтишича, ҳокимликнинг қишлоқ хўжалиги раҳбарлари пилла етиштиришга қанча барг кераклигини ҳисоб-китоб қилмасдан мажбуран ипак қурти тарқатмоқда:\n“Пиллачилик учун тут плантациялари бўлиши керак, лекин бу яқин-атрофда йўқ. Йўлнинг икки томонига бир қатор қилиб экиб қўйилган тутлар бор, холос. Маҳалладаги одамларнинг ҳовлисидаги тутлар баргини ипак қурти бошида уч кунгача ейди, барг дағаллашгандан кейин емай қўяди. Мана кеча, Тинчлик маҳалласидан барг ўриб келдик, емади. Ҳозир йўл бўйидаги дарахтларнинг баргини бериб ушлаб турибмиз”.\nФермернинг айтишича, қурт катта даҳага кирганидан кейин унга барг етказиш мушкул бўлиб қолади:\n“Тасаввур қилинг, қурт қирқ кунлик бўлиш арафасида баргни ўпириб ташлайди. Масалан, менинг беш қути ипак қуртим бўлса, ўша пайтда бир кунда бир трактор тележкасида барг ейди. 8 кунда 8 тележка барг топиб бериш, бизнинг шароитда амалга ошириб бўлмайдиган иш. Раҳбарларнинг эса гапи битта: у ёқ-бу ёқдан топиб келасан! Ахир иш деган бундай бўлмайди-да, пилла керакми, марҳамат қилиб ўшанга етарли плантацияларни ҳам қилиб қўй. Биз пахта ва буғдойимиз бу ёқда қолиб, туманма-туман барг излаб юрамизми, энди?!”\nФермернинг айтишича, белгиланган тартиб бўйича, ипак қурти касаначилик тартибида боқилиши, фермерлар бунга мажбурланмаслиги керак:\n“Масалан, бизга бир гектар ерни ажратиб берсинда, бу ерга тут плантацияси қил, пилла қиласан десин, биз йўқ демаймиз. Шу йил эксак, уч йил ичида барг берадиган даражага чиқади. Иккинчидан, ипак қурти боқиш учун махсус жойлар керак. Бизники эса, ўша эскича, кимдир ётадиган уйини бўшатган, кимдир, молхонасини. Бу соҳанинг аниқ бир хўжайини йўқда, ҳокимлик ҳам, пилла бўлимлари ҳам бўл-бўл, дейишади. Фермерлар, энди одамларга ялиниб, шуни боқиб бер, ойлигингни ҳам бераман деяпти. Одамлар ҳам баргини топиб бер, кейин боқаман деяпти. Бундай ҳолатда нима қилиш керак, ҳеч йўлини тополмаяпмиз”.\nЯнгийўл тумани ҳокимлигининг қишлоқ хўжалиги бўлими бошлиғи Зафар Йўлдошев Озодлик билан суҳбатда, ипак қурти боқиш учун тут плантациялари етарли эканлигини айтди:\n“Туманда бизнинг озуқа базамиз етарли, тут плантацияларимиз бор. Ҳаммаси етарли”.\nОзодлик фермерлар иддаоларини айта бошлагандан сўнг, Зафар Йўлдошев телефонни ўчириб қўйди ва у билан қайта боғланиш имкони бўлмади.\nЎзбекистонда 2018 йилда 18 минг тонна пилла етиштирилган эди.


БОЛТАБОЙ МУҲАММАД ҚУРБОН: Жумми дойи хангомалариHaqida.net\nHome Bloggerlar БОЛТАБОЙ МУҲАММАД ҚУРБОН: Жумми дойи хангомалари\nЖумми дойи анча йиллар туман маданият уйида санъаткор бўлиб ишлаб нафақага чиққач, хонандаликни ташлаб,тўйларга ҳам чиқмай қўйибди. Бекор юришни ўзига эп кўрмай доирачиси билан фермердан ер олиб шоли экиб юрган кунларида бир дўсти кичик бир ўтиришмага ҳизмат килиб беринг деб илтимос қилибди\n–Ахир жўра мен бу касб корни ташлаганимга ўн йилча бўлди.Қолаверса ашуллаларни сўзлари ҳам эсимдан чиқиб кетган деса. Жўраси ундан ўпкалаган экан. Ҳа майли деб боришибди.Ўтиришма қизиб навбат Жумми дойига берилибди.\nЖумми дойи торини созлаб қўшиқни бошлаб юборган экан, орада сўзи эсдан чиқиб қолибди.Кейин секин доирачига\n–Шомми сўзи нима эди деса,Шомми шайтон ҳам унинг гапини унчалик фаҳламай секин дойининг қулоғига:\n–Авангард,– деган экан.\nЖумми дойи Шомми шайтон билан Парижга боришибди. Қоринлари оч бўлиб овқатлангани рестеронга киришмоқчи бўлишса, Шомми шайтон:\n– Дойи французчани билмасак, овқатни қандай қилиб оламиз деса Жумми дойи:\n–Мен ҳамма тилни биламан, юр деб рестеронга киришибди. Столга ўтиришиб офицантни чақиришибди.Шунда дойи:\n–Ла,палов, ла чой, ла нон деса офицант барчасини муҳайё қилганмиш.Шомми шайтон ҳайронмиш. Жумми дойининг ўзи ҳам ҳайрон бўлиб дўстига мақтанибди.\n–Кўрдингми?Дойинг билан юрсанг оч қолмайсан, меники ҳамма тилни билади. Улар овқатлаиб бўлишгач дойи яна офицантни чақириб ла, ҳисоб китоб деса, офицант:\n–Акалар сизлардан фалон франк дермиш.\nАслида офицант ўзбек экан.\nЖУММИ ДОЙИ РЎЗАДОР\nЖумми дойи нафақага чиқиб биринчи марта рўза тутган йили экан.Тушликкача вақтни бир амаллаб ўтказиб, тушдан кейин эса сира вақт ўтмасмиш. Ичкари кириб бир замон ётиб яна ташқарига чиқибди. Қуёш ҳамон шу ерда тургандай. Бир паст яна ичкари кириб яна ташқари чиқса қуёш шу турган жойидан жилмаган.Учинчи марта чиққанида ҳам шу аҳвол. Шунда Жумми дойи аёлига:\n–Қарачи хотин қуёш бир нимага илашиб қолдими дейман, сира пастлай демайди,–деган экан.\nДАРЁДАН ИЧИБ КЕЛАДИ\nЖумми дойини колхозда биргадир йиллари.Қурғоқчилик келган йил. Сув тахчил. Далалар қовжираб, ариклар тўрлаб кетган.Жумми дойини бригадасига юқоридан комиссия келаган, далаларни айланиб юриб дойига:\n–Бригадир бува ариқларда сув йўқ. Далаларингиз қаердан сув ичади деса.\nДойининг фиғони фалакка чиқиб турган экан:\n–Бизнинг далаларни қаноти бор улар дарёга бориб сув ичиб келади ака\nЖумми дойининг бригадир бўлиб ишалаб юрган йиллари Тумандан комиссия келиб ғўзаларни ўт бостирдингиз деб унга виговор бериб кетибди.Виговорни Уйғур деб тушинган дойи қўшни бригадирга “ўзимни еримини зўрға амаллаб турганимда Уйғурдан ер бериб кетишди деган экан.(Уйғур Жумми дойига қўшни қишлоқни номи)\nБир тўйда санъаткор фанаграмма қўйиб берилиб ашула айтаётаган экан.Ўртада раққоса минг бир хиром айлаб рақсга тушмоқда.Тўй жойи ҳам кеч кузакда жугандан(жўхори) бўшаган далаларда бўлаётан экан.Санъаткор йигит жуганни кўткасига қоқилиб кетиб бехосдан йиқилса қўлидаги микрофон учиб кетибди. Ашула шунда ҳам тўхтамай ерда айтиб ётса одамлар ҳайронмиш.Шунда тўйда ўтирган дойи:\n–Товба ерда мен артистни боши узилиб ётибдими деб ўйлабман деган экан ёқа ушлаб.\nЖумми дойи ҳаддан ташқари семириб кетган экан.Бир куни дўстлари бир даврада унга:\n–Дойи сиз кўпроқ сувда чўмилинг озасиз деса дойи:\n–Беҳуда гапирма ,агар сувга чўмилган озса бегимот чўпдай бўлиб қоларди\t,бор бошимни оғритма деган экан.\nОАВ: АҚШнинг гимнастика терма жамоаси шифокори 60 йилга қамалди


Шавкат Мирзиёев қорақалпоғистонлик сайловчилар билан учрашди (Фоторепортаж) - Халқ сўзи\n16:37 21 Сентябр 2021 Сиёсат\nШавкат Мирзиёевнинг сайловчилар билан учрашуви Қорақалпоғистондан бошланди. Шу мақсадда Президентимиз 21 сентябрь куни Нукусга ташриф буюрди.\nДавлатимиз раҳбари дастлаб Нукус шаҳридаги «Шорша баба» қабристонига бориб, Муса Ерниязов мақбарасини зиёрат қилди.\nПрезидентимиз кўрсатмасига мувофиқ, марҳум хотирасига мақбара барпо этилди. Бугун бу жой обод зиёратгоҳлардан бирига айланган.\nШундан сўнг, давлатимиз раҳбари Қорақалпоғистоннинг Бўзатов туманига йўл олди.\nПрезидент Шавкат Мирзиёев Бўзатов туманига келиб, «Ёшлик» маҳалла фуқаролар йиғинида яшовчи Жугинис Жуманазаров хонадонида меҳмон бўлди.\n— Бўзатовда азалдан миришкор одамлар яшайди, - деди Шавкат Мирзиёев. — Ери унумдор, шўри йўқ. Лекин узоқ йиллар имкониятлар таҳлил қилинмай, бироз эътиборсиз қолганди. Бўзатов халқидан қарзимиз бор эди. Энг яқин марказ — Кегейли тумани марказигача салкам 100 километр эди. Энди шу ернинг ўзида шароит яратиб, давлат хизматларини йўлга қўйиб, иш ўринлари ташкил этишга ҳаракат қиляпмиз. Тадбиркорларни ишонтириб, субсидия берсак, инфратузилмани яхшилаб, аҳолини кўчиб келишга жалб этсак, бу ҳудуд катта имкониятларга эга.\n— Ички имкониятлардан фойдаланиб, тинимсиз ҳаракат қилмасак, натижа бўлмайди. Шунинг учун Бўзатов туманини ривожлантириш бўйича алоҳида қарор қабул қилиш мақсадидамиз. Масалан, туманда 11 минг гектар унумдор ер фойдаланилмай турибди. Энди бу жойни илғор вилоятлардан бирига бириктириб, насосларини тиклаб, яхши насл ва навлар олиб келиб, етиштирилган маҳсулотларни сотиб оладиган тизим ташкил этамиз, — деди Президент.\nСафар давомида турли масканларга ташрифлар режалаштирилган.